text:
Parlamento nobo di Turks and Caicos (TCI) a vota riba djabièrnè pasá pa revoká e kontroversial legislashon di VAT (value added tax), ku ta wòrdu spera di drenta na vigor promé di aprel 2013. E votashon final tabata 16 na fabor di revoká VAT i 2 kontra. E impuesto nobo a bira lei durante e periodo di e anterior atministrashon interino bou direkshon britániko despues di e suspenshon na 2009 di e gobièrnu elegí komo resultado di denunsianan di korupshon. A pesar di e lucha di e Sektor privá kontra VAT i algun atvertensianan kontra e sistema di impuesto nobo, Mark Simmonds, minister britániko pa Teritorionan Ultramar a rechasá un petishon anterior pa retrasá e implantashon di VAT. Den último deklarashonnan ministernan britániko a bisa ku un retraso den implementashon di VAT lo trese buraku riba presupuesto i ku den kualke kaso retraso òf revokashon mester di gobernador su aprobashon. Gobernador Ric Todd a bisa, promé ku parlamento a vota kontra VAT, ku Reino Uní ke «un relashon bilateral fuerte» ku TCI. Despues di e votashon e la rekordá e konstitushon i a duna di konosé ku e lo sinta ku kabinèt djárason próksimo pa diskutí e asuntu aki. E reunion aki sigur lo trese klaridat riba e implementashon, si òf no, di VAT na TCI.
«TCI: VAT lo ser implementá aprel próksimo?» recibió 0 desde que se publicó el domingo 3 de febrero de 2013 . Si te ha gustado este post quizá te gusten otros posts escritos por Manuel Ortega.
Deja un comentario
Disculpa, debes iniciar sesión para escribir un comentario.
Si no tienes todavía usuario puedes crear uno, que te servirá para comentar en todos los blogs de la red indiana en la
página de registro de Matríz.


c: text/html

text:
Ayera e miembronan di Parlamento, drs. Marisol Lopez Tromp y mr. Andin Bikker a firma un peticion cu a ser manda pa Presidente di Parlamento, drs. Mervin Wyatt Ras, pa convoca un reunion cu caracter di urgencia pa trata e caso di Minister Paul Croes.
No su investigacion penal, pero p’e novum crea, esta cu Paul Croes, ta keda Minister, pero a haya permiso di parti di Conseho di Minister p’e keda ausente pa un periodo te dia cu e investigacion finalisa.
P’e reunion aki, e dos Parlamentarionan aki a pidi pa Prome Minister Mike Eman ta presente, pa splica con a yega na dicho decision, sin cu a consulta Parlamento, como e organo di mas halto di acuerdo cu nos Constitucion.
Tin varios pregunta, p.e. si Paul Croes ta kere cobra su salario, na ki porcentahe, etc. Tin hopi punto cu merece claridad. Asina p.e. su staf, ta pasa tambe pa Minister Angel Bermudez?
Manera anuncia, p’e periodo di ausencia di Minister Paul Croes, Minister Angel Bermudez lo haci su trabao di e Ministerio cu Paul Croes ta responsabel p’e
E dos Parlamentarionan, Bikker y Lopez-Tromp a pidi e reunion cu caracter di urgencia y a desea pa haye e siman benidero, cu di acuerdo cu nan averiguacion, Presidente no tin ningun reunion publico pendiente of sigur no tin ningun pa yama.
AWEMainta a papia cu Presidente di Parlamento, drs. Mervin Wyatt Ras ayera merdia, y n’e momento ey e no a haya dicho peticion ainda. Lo trata dicho peticion manera tur otro, y tin su proceso pa cumpli cu nan.
Un otro miembro, sin a pidi un reunion publico ainda, ta Dangui Oduber, kende a demanda pa Minister Paul Croes retira den 2 x 24 ora. Y e plazo duna, ya a expira, loke kier men e mester pidi un reunion publico pa bin cu mocion di desconfianza.

robotstxt: allowed

filter: keep


text:
Diasabra ultimo Aruba Taekwondo Bond “ARTBO” a celebra Himno y Bandera na Centro di Bario Brazil.
Un total di 5 scol di Taekwondo a participa n’e campeonato y a haci e campeonato aki grandi. Tabatin un total di 36 poule di combate.
E evento riba su mes a cuminsa pa 10’or y mey y prensa local tabatey for di mainta p’asina ta presente pa mira nos atletanan den accion contra di otro unda cu e scolnan a bringa p’e Best Team Cup.
Grand Master Chaco Jose Cornelio, Augustines Tromp y Eric Barry tabata e 3 refereenan internacional cu a dirigi tur e peleanan, mientras cu David Dubero tabata encarga cu e poulenan di combate. Milli Dirksz tabata encarga cu e registracion di e peleanan.
Dr. Viviana Bustos y dr. Guaicaipuro Jimenez tabata e dos mediconan presente pa asisti e atletanan den caso di un lesion.
Aruba Taekwondo Bond ta extende su gratitud na tur e scolnan, refereenan, prensa, Monica Pimentel y specialmente n’e atletanan cu a participa.


text:
Awe madruga Polis a ser informa cu den un cas na Simeon Antonio, pa ser exacto, na Chuchubistraat lo tin un caso di atraco.
Inmediatamente a dirigi Polis n’e sitio, unda na nan yegada a compronde cu aki ta trata di un atraco arma.
E atracadornan di habla Spaño a drenta e cas cu arma di candela den nan man y a mara 2 victima y a bay cu nan celular y un caha fuerte cu tabata den e cas.
A notifica mesora Team di Atraco, e Investigadornan Tecnico y Forensico como tambe Slachtoffer Hulp. Atraco Team ta sigui cu e investigacion.


text:
Na caminda pa e fiesta grandi
Gino Vrolijk den Festival di Buki pa Mucha
Den cuadro di e festival di buki cu ta tuma lugar di dia 4 di november pa dia 8 di november proximo, Biblioteca Nacional Aruba ta duna informacion di e autornan cu ta participa den e festival y cu ta bishita e diferente scolnan na Aruba durante e siman aki. Cada aña e festival tin otro tema y un grupo di autor, ilustrador y contado di cuenta di buki pa mucha for di Aruba, Antiyas, Hulanda y otro pais ta bishita mas cu sesenta scol pa un siman largo. Buki Buki den wega, pianan na careda! E tema e aña aki ta, Deporte y Wega. Den e edicion aki ta introduci Gino Vrolijk:
Gino Vrolijk a nace na 1973. Su nomber di cariño ta Gino. El a studia na Instituto Pedagogico Arubano (IPA) y a termina su estudio na aña 1999 como e prome meneer di kleuterschool den e historia di enseñansa di Aruba. Gino Vrolijk a cuminsa traha na Colegio Hilario Angela. Di tempo ey semper su deseo tawata pa a bay traha den Desaroyo di Curiculo un seccion di Departamento di Enseñansa. Y despues di 4 aña trahando den 1ste klas su deseo a keda cumpli. Gino Vrolijk a traha 4 aña na Desaroyo di Curiculo. Eynan el a haci diferente trabou den cuadro di innovacion pa enseñansa primario. Por ehempel traha les pa scol y duna presentacion na e maestronan di scol riba e importancia di Papiamento den enseñansa. Actualmente Gino Vrolijk ta cabesante di Fontein Kleuterschool na San Nicolas. Marcando historia un bes mas, como e prome meneer cabesante di un kleuterschool den e historia di enseñansa di Aruba.
“Sumpi, e wanglo sabi” (2007) ta e prome buki cu Gino Vrolijk a skirbi. E idea pa e storia a bini ora el a corda con e tabata hunga y pasa tempo den e cunucu di su welo. Locual e no por lubida ta e cantidad di bes cu el a trapa riba wanglo.
‘Na caminda pa e fiesta grandi’ ta e buki cu Gino Vrolijk a skirbi pa e Festival di buki 2013. E ta ilustra pa Melusina Gunsam-Peijs. E buki aki ta un regalo pa Aruba y p’esey mucha por hay’e gratuitamente cu cada compra di un of mas buki di mucha na un di e librerianan participante y desde e apertura oficial di e Festival di Buki pa Mucha 2013 tanten cu tin den stock. ‘Na caminda pa e fiesta grandi’ ta Gino Vrolijksu di dos buki y ta un honor grandi p’e cu el a haya e oportunidad pa skirbi e Regalo di Siman di Buki pa e Festival di Buki di Mucha di Aruba pa aña 2013.
13 autor y contador di storia ta bishita diferente scol na Aruba durante un siman largo. Nan ta (Aruba) Liliana Braamskamp-Erasmus, Emerita Emerencia, Diana Marchena, Munye Oduber Winklaar, Robert Reeberg, Gino Vrolijk. Boneiro: Kathleen Tielman, Corsou: Ariadne Faries, Tio Ali (Alvin Inecia), Costa Rica: Carol Britton y di Hulanda ta participa: Fred Diks, Lydia Rood, Anna Woltz. E autornan di e festival lo bishita e scolnan y tambe lo presenta nan mes, pa parti merdia na biblioteca di Oranjestad y e filial na San Nicolas.
Biblioteca ta trece un otro edicion di e famoso festival di buki pa mucha cu e meta pa stimula mucha pa lesa y pa stimula combersacion y interes pa autor di buki pa mucha. Festival di Buki pa Mucha 2013 ta priminti di ta uno hopi interesante y educativo, tanto pa e mucha- su mayor- como pa e maestronan.


text:
Un aumento di 2.9% incluyendo Venezuela y 8.1% sin Venezuela Luna di juli ta mustra un mehoracion si compara esaki cu juli 2016, na unda por mira un aumento di 2.9% turista ‘stay-over’. Esaki ta 102,272 bishitante en total pa nos destinacion pa cu e luna di juli di e aña
Day: August 14, 2017
Prome grupo di afvloeiiers di SETAR a haya nan placa manera acorda – “Pronto e odisea di 14 aña p’e di dos grupo tambe ta yega su fin”
Programa di Partido AVP ta resultado di proceso historico cu enfoke riba futuro
Pelea cu tiramento di boter entre gruponan
Lider Mike Eman: AVP ta lansa Programa di Gobernacion ‘Padilanti’ den Conferencia di Prensa habri pa publico
Colchon a cende na candela na apartamento na Sero Blanco
Chauffeur femenino coriendo iresponsabel ta supla e triple di loke ley ta permiti
Dialuna den oranan di marduga, Polis a wordo notifica di Toyota Yaris coriendo cu luznan paga y completamente iresponsabel riba caminda di Playa direccion San Nicolas. Polis a topa cu auto na altura di entrada di De Palm Island y par’e p’asina haci control. E chauffeur femenino tabata completamente bou influencia
Pasobra e tabata hopi dia malo na cas, Ambtenaar a pèrdè caso di promocion contra Gobierno
Un Minister no por nenga di aprobá promocion di un ámbtenaar, pasobra e tabata hopi dia malo den un aña, pasobra no por a evaluá si el a traha bon of malo te pa dun’é un promocion. Hustamente esey tabata e caso di un ámbtenaar na Aruba kende a demandá Gobierno


text:
-
Berberine
Berberine ta baha precion di sanger y ta mehora e salud metabolico. E ta un extracto di cierto matanan y aunke e no ta masha conoci, e ta un di suplementonan natural mas poderoso riba mundo.Ademas e ta baha e nivel di sucu inclusive e producion di sucu den e lever cu por mehora sensitividad di insulina. E tin mas efectonan positivo riba nos salud manera reduci e LDL Cholesterol, baha e triglycerides y precion cu ta conduci na menos riesgo pa loke ta malesanan di curason.
NOTA: Corda simper consulta cu bo dokter si bo ta tumando medicamento!
-
Curcumin
Turmeric ta un contimento popular cu ta ser uza pa ora di haci curry y dune e color geel pero na India e ta ser uza pa miles di anja caba como un remedy herbal. Tumeric ta contene un substancia biologicamente aktivo cu ta ser jama CURCUMIN cu ta bringa inflamacion y entre otro den e estudionan a mustra di ta efektivo contra ARTHRITIS. Tambe CURCUMIN ta juda cu deprecion.
-
Red Yeast Rice
Ta baha CHOLESTEROL y preveni malesanan di CURASON. Red Yeast Rice ta un exctracto di un tipo di aros ferementa. E por baha CHOLESTEROL cu 34mg, E LDL CHOL cu 28mg , TRIGLYCERIDES cu 35mg y mehora e HDL CHOL cu 6mg. Den un estudio grandi haci bao 5000 patient di curason Chines, a baha e atakanan di curason cu 45%.Un biaha mas, consulta cu bo dokter simper prome cu tuma suplemento.
-
Garlic
Garlic por baha precion y a ser uza pa miles di anjanan pa e Griegonan y e Romanonan. Su componente major ta ALLICIN cu ta super beneficioso pa e curason.
MI MESTER BAI COME GLUTEN FREE ?
Solamente si bo tin e malesa Celiac. Expertonan ta kere cu Gluten no ta causa problema di stoma of sobrepeso…pero si bo por evita cumindanan manera kuki y pan blanco (jen di Gluten) haci esei si.
UN GLAS DI BINJA TUR DIA TA SALUDABEL ?
Esaki NO ta conta pa tur hende…un glas aki aya ta juda preveni Stroke, Malesa di Curason y Diabetici pero Alcohol dimas ta causa danjo na e Lever y Curason. Tambe cierto Cancernan pues como hende muhe 1 pa dia y como homber 2.
MI POR TRAIN 20 PA 30 MIN SO ?
Si bo por…pruebanan a mustra cu trainingnan intensive pa un tempo kortiku consistiendo di ehercicionan cardio vascular y pa e muskulonan, ta suficiente pa un mihor estado fisiko.
AWA DI KRANCHI TA OK PA BEBE?
Sigur cu si….Awa di ARUBA ta ser considera un di e mihornan di mundu!
SUCU ?
Baha man mas posibel riba sucu y riba produktonan di suku. Esakinan ta causa sobre peso y malesanan manera precion haltu, Diabetici tipo 2 y Curason.
CUMINDANAN CU TA CONTENE CHOLESTEROL
Obesidad, no ta aktivo y mal nutricion tin mas efecto riba bo salud cu por ejempel un webo of seafood. Evita cumindanan cu hopi Trans fat, cetnan manera den carni y cumindanan prosesa.
KENTA CUMINDA DEN MICROWAVE TA PELIGROSO ?
Microwavenan no ta radio aktivia bo cuminda ora bo kente ! Loke ta pasa ta ora kenta cuminda den microwave, e cajente ta wordu crea door di movecion di e molekulenan di awa u tin den e cuminda.
CELULAR TA CAUSA CANCER NA CERERBRO ?
Tin estudio haci pa mas cu 10anja cu ta indica cu no tin niun conecion entre tumornan di cererbro y uzo di cellular aunke un estudio recien haci a indica un tipo di tumor asosia cu uzo exsesivo di cellular.
COME VETNAN SALUDABEL
Baha man cu cumindanan cu ta contene vet satura cu ta malo pa bo curasonm concentracion y memoria. Come mas pisca, flaxseed, panda, awakati y olijfi.
PROTEHE BO JOINTSNAN
Keda haci ehercicio y tuma suplementonan manera Glucosamine.
SINJA COSNAN NOBO
Sigi un curso, lesa buki, sinja toka un instrument of un lenguaje nobo. Experiencianan nobo lo expande bo mente cu e oportunidad pa alegria y exitacion.
NUNCA TA LAAT
No ta importa ki edad bo tini. Si nunka bo no tawa ta un hende aktivo, cuminsa awor. Ehercicio ta algo cu na cualkier edad bo por cuminsa haci y beneficia di djele.
SCOHE MIHOR CUMINDANAN
Ora cu nose dad ta subi, nos metabolismo ta baha. Esaki kiermen cu nos mester scohe cumindanan cu ta jen di nutrientenan saludabel manera berduranan, fruta, grano y proteinanan cu ta contene tiki vet.
TRAIN CU PESO
Condicion cardio vascular ta importante pero mantene bo musculatura tambe. Hopi estudio a mustra cu training cu peso ta manetene bo muskulonan jong aunke bo edad ta subiendo.
DRUMI BO ORANAN
Bo mester drumi 7 pa 8ora pa dia. No haciele un habito pa drumi laat pa bo custuma y despues bira dificil pa bo pega sonjo.
Frutanan Citrico – Nan ta contene Vit C y E cu ta un anti-oxidante essencial cu ta juda esnan cu tin rheumatoid arthritis.
2.Berduranan Bladji Berde – Nan (spinazi, kale….) ta contene hopi Vitamin K y jen di anti-oxidante, mineral y fibra.
Wortel – Rico den vitamina A y beta-carotene, ambos tremendo contra inflamashon. Por ejempel, comiendo un wortel curu, por juda bo cu bo thyroid,substancianan inflamatorio y juda bo Igra cu e proceso di detox.
Ginger – Por reduci dolornan muscular y hasta por juda bo contra dolornan caminda cu bo persona no por cu pildonan di dolor manera Ibuprofen.
Tomati – Tomati semper a ser asocia cu menos risico pa cu malesanan di cancer y curason. Tomati ta contene lycopene, un anti oxidante super poderoso !
Salmou (fresco) – Ta contene un consentrashon halto di Omega 3 cu entre otro ta reduci dolor di joint y tambe ta reduci produkshon di substancianan pro inflamatorio.


text:
TESORONAN DI E PALABRA DI DIOS | 2 CRONICANAN 33-36
Jehova Ta Balora Arepentimento di Curason
MANASES
Jehova a permiti e Asirionan captur’e y hib’e Babilonia mara na cadena
PROME CU EL A SER CAPTURA
El a traha altar pa dios falso
El a ofrece su mes yiunan como sacrificio
El a drama sanger inocente
El a promove spiritismo den henter e pais
DESPUES CU EL A SER LIBRA
El a humilia su mes
El a resa na Jehova y ofrece sacrificio na dje
El a kita tur altar di dios falso
El a urgi e pueblo pa adora Jehova
JOSIAS
DURANTE SU REINADO
El a busca Jehova
El a limpia Juda y Jerusalem
El a drecha e cas di Jehova; e buki di Ley a ser haya


text:
Tur hende stima su kachó i preferibel lo e ke un imitashon (clone) di su kachó stimá pa por sea akaso su kachó mester muri. Pasobra atmití numa, un kachó mas dushi ku esun di bo no ta eksistí tòg?
Èm sigur ku si…
Pa esun esaki ta un motibu pa kuminsá ku un nèshi di kachó. Pa e otro pasobra el a enamorá di un tipo di rasa di kachó. Pa otro pasobra nan ta pensa di gana hopi sèn di tal forma. Serka un otro pasobra el a sosodé sin ku e por a yuda òf den un otro kaso pasobra un kachó muhé ta haña yu pa loko. Tin bia un sterilisashon ta muchu karu pa hende paga.
Tin hopi pensamentu ku no ta kuadra ku realidat rondó di sterilisashon di kachónan sea machu òf muhé. Hopi hende no ke laga sterilisá nan kachónan machu pasobra nan tin miedu ku e kachó ta pèrdè su abilidat di vigilá i hombresa. E mester di saku di webu, un machu sin su webunan no ta un machu. Serka kachó muhé ainda bo ta tende hende ta bisa ku nan mester haña maske ta un bia yu pasobra esaki ta salú pa nan…Otro no ke kita nan kachó e plaser di tene relashon. Mi mes semper tin ku hari pa e pensamentunan aki pasobra esakinan ta pensamentu salí for di punto di bista di hende. Pa e motibu ei mi ta skirbi e kos aki, no pa mi palabra e bentaha i desbentahanan di sterilisashon, sino mas pa papia di e pensamentunan eróneo aki.
Pa un bestia e relashon ta un simpel echo pa e prokreá, no ta bin nada manera sinti dushi aserka. Puramente plamamentu di su sorto sin niun klase di karisia. Un akto ku tin ku kumpli kuné pasobra e tefi ta pidi machu. Bo e yega di mira un kachó machu i muhé tene relashon djis pa plaser? No e akto ta tuma lugá solamente pasobra e kachó muhé ta fèrtil durante un periodo ku e ta pidi machu. Ke men e plaser ku nos ta papia di dje nos ta skrap for di e lista, bon? E lokual ku si ta hunga un echo ta ku kachónan ku tin hopi relashon ku diferente otro kachó por haña malesa venériko ku e por infektá otro kachó kuné. Un malesa ku ta duna tumor na su partinan íntimo.
No, no su sakunan di webu…Testosterón i Estrógeno ta importante pa hopi kos. Pa kresementu, desaroyo, prokreashon etc. Etc. Si ta esaki ta algu ku bo no ke stòp sin mas mi por imaginá mi. Pero esei no ta lokual ku ta importante pa mayoria hende. Mayoria hende, anto e ora ei mi ta papia prinsipalmente di hende hòmber, ta papia tokante ku e tin sakunan di webu òf no…sobra nan no ta haña masha interesante…Pero dushi hòmbernan nunka mi no a mira un kachó machu ta wak den direkshon di su operashon kaminda su kosnan tabata ta i sintié ménos machu pasobra e no tin su sakunan di webu mas. Nada di reakshon manera WTF unda mi sakunan di webu a keda, nada di e kosnan aki…Despues di e operashon e machunan ta kontinuá gewon ku nan bida manera nada no a sosodé. Esaki tambe nos por skrap for di e lista.
E kachónan muhé no ta sinti nan mas òf ménos muhé si nan a yega di haña yu òf no anto e kos aki no ta hasi nan mas salú tampoko. Pa nos hende muhénan tampoko e no ta hasi diferensia pa nos salú òf kurpa si nos a yega di haña yu. E ta algu ku ta sosodé ku nan…nada mas ni nada ménos. Otro kos ku nos por skrap kita di e lista, oké!
Awor e último, e funshon di vigilansia, nos a skirbi kaba tokante di esaki den e kapítulo di un bon kachó di vigilansia. Tin asina tantu faktor ku ta hunga un papel pa hasi un kachó di vigilansia un bon kachó di vigilansia, testosteron ta hunga un papel masha chikí den esaki. Un porsentahe asina chikí ku si bo kumpli ku e sobra kondishonnan bo por neglishá esaki.
Nos tin un problema di mentalidat, un problema ku surplus, un problema komunitario i un problema ku bienestar di bestia esaki ta kondusí lamentablemente na un PRO pa sterilisashon trempan. Den e kaso aki, mi ta bisa, mas lihé mas mihó. Ora bo kachó tin mas o ménos 6 luna i ora bo pushi tin 3 luna laga sterilisá nan, ta algu ku lo mi apoyá. Esaki ta nifiká promé ku “sin bo por yuda bo tin nèshi” por sosodé.
Kòrsou, Aruba, Boneiru, St. Maarten, Sürnam i probablemente sobra di e teranan den Karibe lo tin un surplus di kachó (i pushi) ku konsekuensia ku e kayanan ta yen ku bestianan ku ta biba riba kaya i konsekuentemente sufrimentu serio bou di e bestianan. Bo tambe ta duna bo aporte di e manera aki na esaki i bo tambe ta responsabel p’e situashon aki.
Di mes esaki no ta konta pa hende ku tin bestia (no)sterilisá ku ta sòru pa 100% ku nan bestianan di kas no por prokreá. Ke men hendenan ku ta sòru pa nan kachónan no por sali for di kura i bin kas na estado òf ku ta bai saka tur kachó muhé den besindario na estado. I ku ta sòru pa otro kachó no por drenta kura pa sòru tòg ketu ketu pa e traha yu. Solamente si bo karga bo responsabilidat 100000% den esaki lo bo no tende nos keha. E or’ei pa loke ta trata ami, lo mi bisa bo mes mester sa kiko bo ta hasi i lo bo a balansa bon e bentahanan i desbentahanan…Si bo no por òf no ke hasi esaki…tambe ta bon pero karga bo responsabilidat sí.
E ta zona manera ta mucha chikí mi ta atendé kuné no…mi sa, no ta e intenshon, mi diskulpa pa esei adelantá…Pero esaki ta bin dor di e otro banda di e medaya…Kada un nèshi ku bin aserka ta hasi e problema mas grandi. Algu ku si bo no ta tantu okupá kuné, probablemente lo bo no ni ripara. Pero laga nos traha un sirkulo simpel pa bo komprondé mi mihó i ku kisas lo pone bo skohe pa no laga bo dushi traha yu.
1 kachó muhé di dèk ta sòru pa un promedio di 8- 10 yu -> 1 òf 2 yu bo mes ta keda kuné. -> ba sobra 6-8 -> bo bisiñanan lo ke i kisas (si bo tin suerte) 1 òf 2 i bo subrino tambe ke kisas 1. -> ba sobra 4-6… kiko awor? Lo bo keda ku nan banda di e 1 òf 2 ku bo a skohe pa keda kuné kaba?
Esunnan aki hende ta benta hopi bia den mondi. I kiko awor?
Algun ta muri un morto kruel. Muri di hamber, set i dehidratashon no ta algu masha humano. Apesar di esei tur e bestia mortonan tur kaminda bentá no ta algu ku ta tantu salú pa e higiena di sobra komunidat.
Algun lo keda hañá/salbá nèt na ora dor di otro hende, pero e hendenan ei tin gastunan haltu di veterinario i hopi prekupashon pa duna nan un bon kas. No ta algu masha nèchi bo por bisa, pa hasi bo problema un problema di otro. Pasobra pa bo haña un bon kas ta algu masha difísil, manera bo mes a ripara. Fundashonnan i asil ta yen yen i nan tin gastunan haltu pa mantené i kuida e bestianan. Mayoria ta funshoná a base di donashon òf un supsidio chikí i no tin masha sèn pa lora kuné. I bo sa kiko? Nan no por atendé ku e kantidat di bestia ku ta entrega serka nan. Ke men kachónan/pushinan adulto ta wòrdu nengá. Pero e doño ke sali for di nan i ta pone nan riba kaya…Yupi ainda mas yu di bestia kachó/pushi i mas bestia di kaya..
Algun ta sobrebibí a desaster di keda benta den mondi pero nan ta hiba un bida difísil riba kaya. Nan no tin akseso na kuminda i kos di bebe i…bo ta rei e kaba…nan tambe ta sòru pa bin mas yu. Kada un mitar aña 8- 10 yu kada un. Úniko diferensia ta ku e yunan den nan totalidat ta biba riba kaya ku tambe ora ta asina leu lo sòru pa mas yu i asina e gota di bo ei a para bira un mancha masha grandi ku ta sigui plama. Si tin mas hende ku a hasi meskos ku bo wak rondó di bo i bo ta wak e konsekuensia. Riba kada huki di kada kaya bo ta mira kachó di kaya. E kalkulashon pa Kòrsou ta ku tin mas o ménos 60.000 bestia riba kaya, esaki ta un kantidat haltu pa un lugá relativamente chikí.
Manera bo por lesa, un problema grandi, serio..Nos tur huntu mester hasi algu kontra di e problema aki pa yega na un solushon. Nos tur huntu, pasobra esun si i e otro no, no tin masha sentido. E ta keda algu sin sentido hiba awa laman. Traha e sita pa sterilisá bo bestia serka un veterinario. Bo tin mas ku un bestia i bo no tin sèn pa hasi algu? Sterilisá e bestianan muhé i mantené i sòru pa e machunan no por sali for di bo kura. Si bo no tin sèn pa sterilisá e muhénan, tuma kontakto ku “Stichting Dierenhulp (Curaçao i Bonaire) òf mèldu bo mes na un proyekto di sterilisashon (Aruba, Sürnam, St. Maarten) den bo besindario. Kada un aria tin un proyekto ku regularidat ku lo por yuda bo. Si esaki no ta e kaso, sòru e ora ei pa e bestianan no por prokrea dor di mantené nan den kura i mantené esnan ku no ta pertenesé na bo pafó. Sòru pa bo sera e tefinan ku ta buska machu paden pasobra e machunan por ta masha inventivo pa yega serka e muhé den kura. Anto nada di e kosnan moli moli nan ei no, wak pa bo bai serio kontra di esaki manera hende fuerte ta hasi. 😉
Hasié si!
©Rescueracao, translation Denice Bezemer. Find us @ Facebook


text:
Durante e encuentro politico cu AVP a tene na Angochi tabata presente diferente candidato di partido berde. Den un encuentro cu e habitantenan, a papia di tur e proyectonan cu a wordo realisa caba, y tur loke cu ta den ehecucion. Pero tambe e motibonan pakico AVP mester haya e apoyo di pueblo pa sigui cu e bon trabou cu a bin ta haciendo.
Den su presentacion na e habitantenan presente, Clarisca Velasquez a splica cu ta masha importante pa scucha e pueblo, pasobra “scuchando pueblo, nos a haci e trabou e ultimo 8 añanan. Nos kier sigui scucha boso pasobra nos kier continua cu e trabou”, el a bisa.
E tipo di encuentronan aki, e candidato a bisa, ta un bon momento pa sa tur kico e habitantenan kier of si nan tin pregunta, pa haci esaki tambe.
Tambe el a bisa cu tur e candidatonan ta hopi orguyoso di Mike Eman, cu no ta solamente nan lider pero ta guia nan den tur asunto. Asina bou guia di e lider a logra drenta Santa Cruz e ultimo campaña y awor ta sigui busca confiansa di e habitantenan pa sigui cu e trabou cu a bin ta haciendo. Asina el a splica tambe di e. o. leynan di trafico cu e siman aki a pasa den Parlamento, con e Gobierno desde 2009 a bin ta enfocando riba e ser humano ora cu e economia tabata -15.
Pero tambe a repasa otro logronan, maner reparatie-toeslag; mamanan soltero a haya un suma extra y onderstand a subi cu 25% mientras cu a introduci pensioen obligatorio. No solamente e sector ey a wordo mehora, pero tambe e empleadonan publico.
Despues di tur esey, a concentra riba desaroyo di producto Aruba y a mehora e infrastructura, creando e linear park cu a pone Aruba move, tanto grandi como chikito.
“Proyectonan cu tabatin 30 aña para, Gobierno a logra ehecuta nan, manera hospital, containerhaven, Green Corridor, y Watty Vos Blvd. Cuatro proyecto den un periodo danki na Mike Eman y su Gobierno”, Velasquez a bisa.
E candidato, y Parlamentario, a bisa cu e lo ta bishitando Angochi hunto cu su team pa haya e apoyo necesario den e eleccionnan di 22 di september awor.


text:
ORANJESTAD (AAN): Manera DIARIO a anuncia caba, e fecha pa Festival Grandi di Dande riba Plaza Libertador Betico, ta Diabierna 29 di December.
E interes ta hopi grandi pa e di 44 festival di Dande, propio composicion y tipico.
E festival lo tuma luga riba diasabra 29 di december venidero na Plaza Betico Croes pa 7’or di anochi. E interes ta mustra un biaha mas cu e lo bira hopi grandi y por spera un publico hopi grandi mirando cu hopi agrupacion musical di dande a busca informacion di e festival y te hasta tin dirigente a confirma nan participacion cu mas di un cantante.
Fundacion Festival Dande a tuma e decision pa yama un reunion y alavez habri registracion pa e 4 festivalnan, festival tipico, propio composicion y dande den categoria dama y cabayero. Tin tur indicacion cu e festivalnan lo bira un otro exito pa motibo cu ta nos cultura y tradicion Arubiano. Fundacion Festival Dande a tuma registracion y finalmente numera e agrupacionnan cu nan cantante segun numeracion di lot na Sandra’s Garden ayera atardi.
E festival ta priminti di bira grandi pa es motibo aki lo no por acepta mas agrupacion despues di tiramento di lot, pasobra ta importante pa tin un programa cla bon hinca den otro a base di lotmento.
Durante di e festival di Dande lo bay reconoce 7 baluarte di Dande.
Fundacion ta extende un invitacion na prensa pa asisti na e conferencia di prensa cu lo tuma luga despues di e tiramento di lot.


text:
Ayera merdia por a tuma nota riba cierto medio social, y hasta cu nomber “fake” a circula e informacion cu chofer di Minister Benny Sevinger a keda deteni ayera den e caso IBIS.
Nos redaccion a haya masha yamada, puntrando ki di berdad tin di esaki, pero ora cu nos a tuma contacto cu vocero di Ministerio Publico, sra. Ann Angela, kende tambe a cuminsa fada di tipo di rumornan a laga sa: “E molinda di rumor ta trahando full speed, mi ta ripara. Si tin detencion den Ibis, lo mi informa boso di esey. No tin nada”.
Pakico tin hende cu tin deseo pa sera mas hende den caso di Ibis? Esey t’e plamadornan di rumornan aki, so por sa. Pero e ta cuminsa cansa hende y por spera mas di esakinan prome cu eleccion benidero.


text:
Kralendijk - Djabièrnè 6 di òktober, alrededor di 2.30 or di mardugá a detené un hòmber di inisialnan L.J.E.I. riba Kaya Nikiboko Nort despues di un persekushon kòrtiku, en konekshon ku e tabata poniendo seguridat riba kaya den peliger; e tabata buta ‘fever’ na altura di e rotònde di ‘Surnan di Roosendaal’.
Den e outo ku polis a konfiská, a bin topa tambe ku un kantidat di droga (mariwana). E kaso ta bou di investigashon.
Riba djasabra 7 di òktober den oranan di mainta a drenta keho di kiebro den un kas situá na Kaya Gemini. E malechor a drenta e kas dor di a kita un ‘sunset’ for di un di e bentananan di e kas. No ta konosí kiko a bai kuné. Mas lat, pa mas o ménos 4.30 or di atardi, sentral di polis a risibí notifikashon di un atrako den un negoshi situá na Kaya Nikiboko Nort.
Un hòmber ku kara tapa a kana drenta e negoshi ku un machete den su man. Aki ela menasa ku e machete i asina a haña kontenido di e kaha di sèn bai kunes. Despues ela kore bai den direkshon di Kaya Avelino Cicilia. Ta investigando ámbos kaso.


text:
Oranjestad - E mandatario a anuncia varios punto importante di kico lo bay haci pa trece siguridad den pueblo Aruba. Pa Minister Bikker, un di e sucesonan lamentabel ta di e pareha aleman kendenan a ser agredi y cu e atracado a bay cu un tas cu varios pertenencia di e pareha.
Ta trata aki di turista y gran parti di Aruba su economia ta depende di turismo. Los di e incidente lamentabel aki, por bisa danki na creador cu tabatin sucesonan hopi limita compara cu añanan anterior segun e mandatario. Durante e conferencia a anuncia cu lo bay tuma pasonan urgente pa evita cu tipo di casonan asina tuma luga. Segun Minister Bikker, semper el a vocifera desde cu e tabata den parlamento, cu mester traha planifica pa mira cu e plan ta funciona of na caminda mester ahusta e plan specialmente di siguridad.
Mas pronto cu ta posibel lo bay tin un sistema di surveillance pa medio di drones den area di Oranjestad y San Nicolas, den areanan di hot spot, den area di hotelnan grandi, terminalnan di barco y otro luganan cu ta sinti unda e surveillance pa medio di drones lo bay aumenta e siguridad. Lo bay pidi request pa proposal pa helicopter y si mira cu algo a pasa por actua diligentemente riba esaki. Tambe Minister Bikker a anuncia cu lo bay introduci e sistema di golden tips.
Cu e sistema aki ta bay haci un apelacion riba e poblacion cu ora nan tin tipnan valioso, por yuda aresta esunnan cu a agredi un persona den pueblo of nos bishitantenan. Esaki por yuda tambe ora persona a falta respet na nos leynan. Un otro punto cu e mandatario a menciona cu lo kier bin cu e programa cu tanto Merca como na Hulanda tin, cu ta opsporing verzocht, caminda atrobe ta haci apelacion y cu cooperacion di pueblo, cu ora incidentenan asina tuma luga por haya tipnan valioso. E parti aki ta pas tambe den e sistema di golden tips pa aresta e persona aki mas pronto cu ta posibel segun Minister Bikker.


text:
“Como politico bo mester bisa loke bo ta bay haci y haci loke bo ta bisa. Mi a anuncia algun luna atras cu lo haci cambionan den e Kiesverordening y asina presenta un ley di iniciativa cu e cambionan aki y awor esaki a keda cla y ta wordo entrega awe na Presidente di Parlamento”, asina e miembro di MEP, Dangui Oduber a anuncia.
Pa decadanan largo e Kiesverordening no a wordo cambia y adapta y a yega e momento prome cu eleccion 2017 p’esaki wordo cambia.
“Como politico nos mester duna oido na deseo di pueblo y e pueblo ta anhela cambionan di e Kiesverordening. N’e momentonan aki un representante di pueblo ta wordo scogi por medio di voorkeurstemmen of por medio di su number riba lista politico.
E ley aki no ta uno husto y tampoco ta refleha deseo di pueblo den e cas di pueblo.
Tin hopi politico ta haya confianza y sosten di pueblo, pero finalmente no ta drenta Parlamento pa motibo di e ley y e sistema cu nunca a wordo cambia.
Den e constelacion actual di Parlamento tin Parlamentarionan cu a haya 47 voto y den e mesun partido tin otro cu a figura mas patras riba e lista y a logra haya 427 voto cu ta casi 10 biaha mas hopi voto cu esun cu a drenta Parlamento.
E no ta husta y tampoco representativo pa deseo di e pueblo aki. Un miembro di Parlamento di Aruba mester ta un persona cu ta representa e deseo di pueblo durante eleccion”, segun Dangui Oduber.
E cambio di e Kiesverordening ta algo cu mester wordo haci p’e por ta representativo pa deseo di pueblo.
Dangui Oduber ta bisa di no ta kere cu por tin un politico of un miembro di Parlamento cu por ta CONTRA deseo di pueblo y CONTRA e cambionan aki.
P’e ultimo 3 lunanan aki a traha riba e concepto di ley aki y finalmente, manera anuncia esaki a keda cla.
Si haya aprobacion di mayoria di sala cual Dangui Oduber ta convenci cu e lo haya, un miembro di Parlamento lo wordo eligi basa riba e cantidad di voto cu e ricibi durante eleccion benidero y no a base di numeracion/secuencia mas manera t’e caso actualmente.
E politico of partido politico cu ta contra e cambionan aki no merece confianza di pueblo, pasobra nan no kier cambia e sistema y kier mantene e kiesverordening antigua aki y tin miedo pa mehora e sistema.
“E lider politico cu no kier sostene e cambionan aki tin miedo di perde e poder cu e tin como lider di partido.
E cambionan aki mester bin na vigor prome cu eleccion 2017 y mi ta spera cu e reunion publico aki wordo yama mas pronto cu ta posibel pa trata e cambionan aki pa yega na un votacion pa pueblo por huzga kende ta para pa cambio, kende ta para pa progreso, kende ta para pa mehoracion di democracia y kendenan ta keda mara n’e manera tradicional y Antigua”, Dangui Oduber a conclui.


text:
Durante e reunion di dia 2 di februari 2017 e Comite di Maneho Monetario (CMM) di Banco Central di Aruba (BCA) a dicidi pa mantene e porcentahe actual di e tasa di e “reserve requirement” na 11 porciento y e “advance rate” na 1 porciento, despues di a evalua e datonan economico y monetario mas recien.
A considera e siguiente informacion y analisis den e proceso pa yega n’e decision aki.
RESERVANAN INTERNACIONAL
E reservanan internacional di divisa (incluyendo diferencianan den revaluacion di oro y di reservanan internacional) y e reservanan oficial a mantene nivelnan adecua na fin di december 2016.
Ambos a registra aumentonan di, respectivamente, Afl. 281,5 miyon (+17,5 porciento) y Afl. 193,3 miyon (+13,1 porciento), compara cu december 2015.
Consecuentemente, e reservanan internacional y e reservanan oficial a yega, respectivamente, na Afl. 1.892,4 miyon y Afl. 1.689,9 miyon na fin di december 2016.
DESAROYONAN DEN CREDITO
E total di credito di e banconan comercial a mustra un aumento (+2,5 porciento) na final di december 2016 compara cu december 2015.
Credito na empresa y fiansa pa construccion di cas a aumenta cu 1,2 porciento y 4,6 porciento, respectivamente, mientras cu credito na consumidor a baha cu 4,8 porciento.
INFLACION
Na december 2016 a registra deflacion den e prijsnan compara cu e aña anterior (−0,3 porciento) como tambe den e promedio anual di inflacion (−0,9 porciento).
E ultimo ta principalmente causa pa prijsnan mas abou di gasolin y un bahada den e tarifa di coriente na januari 2016.
E promedio di inflacion ora exclui e componentenan di cuminda y energia a yega na 0,5 porciento, primordialmente reflehando un aumento den e componente di vivienda di e Indice di Prijs di Consumo.
TURISMO
Durante 2016, indicadornan di turismo a mustra señalnan di debilidad, como cu a nota caidanan den e cantidad di anochinan permaneci na Aruba (−4,3 porciento), ingresonan turistico registra na banconan comercial (−3,2 porciento) y e cantidad di bishitantenan (−10,0 porciento), compara cu 2015.
Un excepcion n’e desaroyonan negativo aki ta un subida registra den e cantidad di turistanan crucero (+8,1 porciento).
PLACA DEN CIRCULACION
Na december 2016 e cantidad di placa den circulacion a subi cu Afl. 93,0 miyon te na Afl. 4.166,4 miyon, compara cu e luna anterior. Esaki a resulta for di un aumento den e activo domestico neto (+Afl. 102,4 miyon), parcialmente mitiga pa un caida den e reserva di divisa neto (+Afl. 9,4 miyon).
Mientras cu e subida den e activo domestico neto a resulta dor di tanto e credito domestico (Afl. 98,1 miyon) como transaccionnan no relata na credito (+Afl. 4,3 miyon), e caida den e reserva di divisa neto di e sector bancario tabata di un banda debi n’e benta neto di divisa di Afl. 213,7 miyon na publico.
Esaki tabata primordialmente en coneccion cu pagonan neto p’e importacion di bienes, inversion di portfolio, otro servicionan y otro inversionnan.
Di otro banda, e benta neto aki a wordo mitiga p’e compra neto di divisa di Afl. 204,3 miyon for di publico, principalmente asocia cu turismo, transaccionnan riba e cuenta di capital y transfarencia neto for di cuentanan den exterior di companianan local.
MERCADO FINANCIERO
Na december 2016 a nota un aumento den e promedio di interes riba depositonan nobo (+0,4 punto di porcentahe te na 2,0 porciento), mientras cu un bahada a wordo registra den e promedio di interes riba prestamonan nobo (−1,0 punto di porcentahe te na 6,9 porciento), compara cu e luna anterior. Consecuentemente, e margen di e tasa di interes riba prestamonan nobo a cai cu 1,5 punto di porcentahe te na 4,8 porciento.
ADVANCE RATE
E determinantenan di e “advance rate” di BCA a keda stabil. E margen entre e “advance rate” di BCA y e “Federal Funds rate” tabata 0,46 punto di porcentahe na december 2016.
Consecuentemente, no tabatin razon pa cambia e “advance rate” di BCA.


text:
Presidente di Parlamento, drs. Mervin Wyatt-Ras, ta felicita tur hende muher riba dia internacional di hende muher.
Wyatt-Ras ta trece padilanti cu sigur hende muher a logra hopi den comunidad. A cambia diferente ley pa hende muher por vota, traha y gana igual cu hende homber.
Tambe leynan pa proteha hende muher a ser aproba dor di Parlamento na diferente ocasion, cambio di nos codigo penal, cambio di ley di labor, ley di stalking y ley di zwangerschapsverlof.
Tambe tin pendiente e ley di centronan di cuido di mucha cu lo haci cu hende muhernan por bay traha mas trankil.
Wyatt-Ras ta trece padilanti cu encomparacion cu un of dos hende muher den politica den añanan 50-70, awor Parlamento ta conta cu 8 Parlamentario femenino di e total di 21 Parlamentario.
Hasta tin Presidente di Parlamento femenino y lidernan di fraccion femenino. Wyatt-Ras ta señala si cu apesar di cambionan ta necesario mas ainda.
E respet cu mester tin p’e hende muher mester sigui crece, tanto su posicion, como trabou, etc. Hende muher mester por uni mas riba topiconan comun.
Ta necesario pa keda refleha riba mas logro den bentaha di e ser femenino. Ta di importanca cu dearoyo aki ta bay man den man cu e hende homber y cu lo mester logra mas metanan, e.o. riba tereno di derecho humano. Wyatt-Ras como ser femenino ta dispuesto pa sigui lucha pa mas cambio den bienestar di e ser femenino.


text:
Oranjestad - Prome Minister Evely-Wever-Croes, durante un rueda di prensa di Gobierno di Aruba, a elabora riba e criticanan den e ultimo dianan tocante e ekiponan di gobierno
cu ta supose di ta den Bestuurskantoor sinembargo durante e traspaso di gobernacion no a entrega e ekiponan aki cu ta propiedad di gobierno por lo tanto propiedad di pais Aruba.
Prome Minister ta bisa cu ora nos papia di e tema di ekiponan di gobierno cu a desaparece for di Bestuurskantoor, nos mester pone emocionnan un banda y wak kico ta e escencia di e caso aki. E escencia ta cu gobierno a cumpra e ekiponan aki pa media di gobierno y e berdad ta cu e ekiponan aki no tey mas.
E mandatario a duna di conoce cu te hasta e miembronan di prensa cu tin costumber di bin conferencianan di Gobierno, a señala na tanto Gobierno como den medionan di comunicacion, cu enberdad tabatin ekiponan sofistica durante e temporada di e gobierno anterior. Pruebanan cu tin ta cu e ekiponan aki a wordo cumpra cu placa di pueblo y cu e ekiponan aki no tey mas.
E problema aki no a cuminsa cu e persona cu a wordo deteni. Ta for di principio di e gobernacion aki, ekiponan a wordo busca cerca diferente otro personanan cu a bay cu camaranan y otro ekiponan. Despues cu a resulta cu ta falta diferente otro ekipo, Gobierno di Aruba a entrega keho. No a entrega keho contra un persona en particular. Keho a wordo entrega cu ekiponan cu mester ta den Bestuurskantoor, no tey.
Prome Minister a clarifica cu e hecho cu Cuerpo policial y Ministerio Publico a haci nan trabou di investiga y detene personanan cu tabata traha di cerca di e gobierno anterior, esey ta deber y derecho di e profecionalnan di Cuerpo Policial y Ministerio Publico.
E asunto aki no por wordo tuma emocionalmente pero e pueblo completo mester rechasa e hecho cu aparatonan a desaparece for di Bestuurskantoor y esaki no ta corecto. Si gobierno a paga pa ekiponan y otro hendenan a bay cu nan, esaki ta fout. Tuma algo cu no ta pertenece na bo, ta un hecho incorecto.
Prome Minister Evelyn Wever-Croes ta sigura e pueblo aki cu esaki ta un gobierno cu a bisa cu lo bin bek cu ordo y respet. Y si cualkier ambtenaar a mishi y bay cu cos cu no ta di nan, y a wordo investiga, e mesun regla aki ta conta pa tur hende y ta pa e motibo aki a entrega keho tambe y a haci apelacion pa esnan cu por tin ekiponan di gobierno na nan cas, pa nan trece esakinan bek na unda cu nan ta pertenece. Y despues di e apelacion aki, varios persona a bin y entrega ekiponan bek. Hasta un ex coordinador di un cierto ex Minister ya a bin tres dia pa entrega ekiponan.
Tambe Prome Minister a ricibi un carta di abogado di un ex Minister cu direpente a corda cu el a hiba algun ekipo y ta bisa cu e ta dispuesto pa cumpra nan.
Intencion di Prome Minister Evelyn Wever-Croes ta pa señala cu esaki no ta trata di persecucion politico ni tampoco ta un discucion emocional. Como Prome Minister responsabel di e gobierno aki, a entrega keho na esnan concerni. Nan tin e deber pa haci nan trabou awo.
Prome Minister ta bolbe pidi pa laga emocionnan un banda y wak e hechonan. E ekiponan aki mester bin bek pasobra nan ta pertenece na Gobierno. Un biaha mas Prome Minister ta haci un apelacion na tur esnan cu a hiba of a wordo pidi pa warda e ekiponan aki na nan cas, pa tuma contaco cu Ministerio Publico pa asina por wak si ta trata di ekiponan perdi di Gobierno. Como un gobierno responsabel lo no bay tin miedo di wordo tilda di haci persecucion politico. E ekiponan aki ta di gobierno y nan mester bin bek pa gobierno.


text:
Kralendijk - Pa motibu di awaseru ku ta spera awe anochi SKAL i Gobièrnu dI Boneiru no ta tuma ningun rísiko i a tuma e desishon pa para e aktividat festivo di awe nochi.
E aktividat tabata planeá pa ta den aire liber i segun e prognostiko di wer, hopi awaseru lo kai. Esaki ta e motibu prinsinpal ku na último ora a disidí pa kanselá e aktividat di kambio di aña den Parke Wilhelmina.
Pastornan di parokianan, di Antriol, Rincon I Playa si lo tei presente 11:45 pm pa tira bendishon na tur presente. Despues lo tin un show di vürwèrk.
Nos ta pidi diskulpa pa e inkombinensia ku esaki por trese ku ne.


text:
Realisando for di e momento ey caba cu e comunicacion via telefoon cu ta papia un idioma y prensa cu ta papia otro idioma lo no yuda na nada pa sali for di e situacion aki, Gobierno di Aruba a propone un reunion caminda tur hende ta bin hunto.
Prome Minister di nos pais, Señora Evelyn Wever-Croes a elabora riba e reunion aki den e siguiente manera:
“Aruba a pasa door di un situacion hopi dificil y ainda e ta dificil y molestioso caminda cu tabata tin casi 200 pasahero pega na Venezuela. Gobierno di Aruba na e momento cu a worde señala cu e motibo prinicipal di Venezuela pa tuma un medida asina drastico, cu ta e importacion di koper, a duna e siguridad na e gobierno Venezolano cu lo atende cu esaki. Esaki a resulta cu Venezuela a kita e medida aki y nos a logra pa nos hendenan bin back.
Aunke cu esaki a trece un trankilidad pa Gobierno, esaki no kiermeen cu esaki a caba. Gobierno di Aruba no ta nada sastisfecho con tur e asunto aki a bay pa cua motibo e reunion entre e mandatarionan di e paisnan aki ta hopi importante.
Varios temanan ta programa pa worde discuti den e reunion aki entre otro certificacion cu Aruba lo por exigi na momento di importacion. E indicacion aki nos lo mester haya for di autoridadnan di Venezolano. Productonan cu nan ta sinti cu Aruba no por importa, tambe lo ta un tema den e reunion.
Gobierno di Aruba lo trece dilanti tambe cu cualkier sea ta e impase of discusion, ni cuanto tempo por a pasa, no por tene hende contra nan gusto na un pais. Venezuela ta keda insisti cu ta desde 2016 caba nan a haci peticion na Gobierno di Aruba, Gobierno di AVP e tempo ey.
Tambe nan a bisa cu tabata tin reunionnan riba nivel tecnico na Aruba pa discuti e preocupacion di Venezuela pa purba di yega na compromisonan mutuo, sinembargo no a concretisa nada.
Gobierno di Gabinete Wever-Croes a duna atencion mesora na e situacion aki y a concretisa e prome compromiso riba e preocupacion principal di Venezuela cu ta e koper.
Compromiso y prioridad di Gobierno ta pa combati iligalidad y criminalidad y tambe combati contrabando. Pero pa nos ta importante pa sa kico ta e productonan cu tin prohibicion pa sali for di Venezuela y e contrabando riba esakinan.
Gobierno di Aruba a haci tur lo posibel diplomaticamente for di distancia largo pa logra trece nos hendenan back Aruba y awo lo bay finalisa e intentonan aki den un reunion mirando otro cara cara.
Prome Minister un biaha mas a enfatisa cu e conseho di Reino pa loke ta trata biahamento pa Venezuela, “reis advies”, ta keda pa no bay Venezuela si no tin e necesidad pa bay te ora nos haya garantia cu e situacion aki ta resolve.


text:
ORANJESTAD – Camara di Comercio a haya algun miembro nobo di directiva awe. Despues di e eleccion awe mainta pa dos miembro pa ‘grootbedrijf’ y uno pa ‘kleinbedrijf’, a bira conoci kendenan a keda eligi. Ta trata di veterano comerciante Satish Daryanani, conocido comerciante Wanda Broeksema cu a keda eligi pa grootbedrijf, mientras cu e ‘new kid on the block’, Alexlindy Croes a keda eligi pa forma parti di e directiva pa kleinbedrijf.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.


text:
Willemstad - Djaluna 30 di novèmber 2015 alrededor di 09.04’or, Sentral di Polis a risibí notifikashon di un kurpa ku ta drif den laman na altura di Joshi.
Ku yudansa di e personal di Warda Kosta a saka e kurpa sin bida di e hòmber Jurren de Weerd nasé na Hulanda dia 8 di sèptèmber 1990 for di laman. For di investigashon preliminar a sali na kla ku un bewaker di Pentagon a nota ku un hòmber ku solamente su djòki bistí a subi e tereno. E bewaker a bisa e hòmber aki pa baha for di e tereno pero e hòmber a ignorá e bewaker i kana bai laman i kuminsá laba kara. E bewaker a bai pa yama polis i na momentu ku e la regresá a mira un kurpa ta drif den laman.Riba òrdu di Ministerio Públiko a konfiská e kurpa pa mas investigashon.


text:
Un di e promé aktividatnan pa rekoudá fondo pa Curaçao Zoo ta “WALK and Dance With the Zoo 217”, ku lo tuma lugá djadumingu awor, dia promé di òktober.
E kaminata aki lo ta úniko komo ku e lo ta kombiná ku baile. E lo konta ku 5 stòp. E idea ta ku kada un stòp ta simbolisá un kontinente for di kua un animal lo bai bini. Na kada stòp lo tin un instruktor di baile, ku pa mas o menos 20 minüt lo duna un workshop di un baile di e país konserní. Den nan, lo tin un Brazil, unda lobo siña baila kizomba. Na final lo tin presentashon di Grupo Limania i tambe e agrupashon musikal Vega.
Preis pa e kaminata aki lo bai ta 65 florin pa un package pa famia di 4 persona i 20 florin pa un karchi individual. Puntonan di benta lo bai ta Beep Beep, 24 Uur uit de muur i tambe na ofisina di Curaçao Zoo mes.
Ban kana, dibertí i aportá na nos parke tropikal!


text:
Friday, December 30, 2011
FELISIDAT DI ANA NOBO
Mi tabata felis durante e aña cu a pasa? Mi famia kompletu tabata felis durante e aña ku a pasa? Manera nos tur sabi, basta hende a muri durante e aña aki. Y kada un di esunnan ku a muri, tin nan famianan. Y esunnan ku a muri ta di varios edat. P’esei kada uno di nos mester eksaminá su mes tokante e fakto aki di morto.
Kiko Skritura ta bisa nos tokante di morto? Beibel ta bisa nos masha cla mes, ku ta establesí pa hende muri, I despues di esei ta sigui huisio. Pa hasi e mensahe aki kòrto, nos ta konkluí ku e bon notisia tokante felisidat di Aña Nobo pa Aruba, Kòrsòw i Boneiru. REPENTIMENTO DI PIKA, y fe den nos Señor i Salbador JesuKristo; ta e úniko fuente sigur di berdaderu felisidat awor i pa semper. P’esei: Kere den Señor Jesus, i lo bo ta salbá, abo i e hendenan di bo cas.
B&B Henriquez
Wednesday, October 26, 2011
SEGURO DI BIDA
Nos ta bibando den un periodo di tempo cu hopi enfasis ta wordo duna na SEGURONAN. Seguro pa cas, pa auto, pa enfermedad, pa biahamento, etc., etc; y te hasta seguro pa morto.
Mi no ta bisa cu e seguridadnan ey ta malo. No, y no; pasobra cada uno di nan tin su balor propio. Ma e loke, sí, nos kier adverti tur hende, ta e peliger masha masha grandi mes pa cada uno di nos den e Islanan aki, y na cualke otro lugar den e mundo; y e peliger cu nos ta spierta tur hende di dje ta: E peliger di ta sigura cu tur forma di seguro, te asta seguro di morto, pero no ta SIGURA pa DESPUES DI MORTO.
Tur otro forma di seguro ta termina pa nos ora cu nos muri. Pero tin UN SEGURO cu ta continua pa semper, pa tur eternidad. Realmente e ta wordo yama: “BIDA ETERNO”. Ta pa e autoridad di e Autor di e Bida Eterno aki, nos ta scirbi e mensahe aki: Y e Autor di e bida aki, ta Dios, nos Tata Celestial, pa medio di Su Unico Yiu, nos Señor y Salbaor JesuCristo. Corda e Scritura mundialmente conoci cu ta bisa: “Pasobra Dios a stima mundo asina tanto, cu El a duna Su unico Yiu; pa tur cu kere den djE, no bai perdo, ma haya bida eterno. Pasobra Dios no a manda Su Yiu den mundo pa condena e mundo, ma pa mundo wordo salba dor di djE. Esun cu kere den djE no ta condena; esun cu no ta kere den djE ta condena caba, pasobra e no ta kere den e nomber di e unico Yiu di Dios.” Lesa cu calma y oracion den bo curason Juan 3:16-21.
Bolbiendo awor na e tema SEGURO DI BIDA, ya mi a declara caba, y mi ta repiti, nos no ta conta seguronan. Pero, e berdad ta keda cu ta pa e bida corto aki so eseynan ta sirbi, y ademas nan ta masha limita. Y no esey so, pero semper tin un preis cu nos mester contribui. Ma ora nos ta papiando di seguridad di Bida Eterno, nos ta papiando di e loke Señor nos Dios ta ofrece na nos sin placa y sin preis. Beibel ta papiando di e gracia di Dios, y e misericordia y amor di Dios pa nos pecador.
Ora cu Beibel ta bisa nos cu Dios a stima mundo, etc., e no ta nifica cu Dios a stima e bon hendenan, of cierto rasa, etc., etc. Pero e ta nifica cu Dios a stima humanidad asina tanto, etc., etc. Y esey ta inclui cada persona den e tres Islanan aki, y mescos pa henter mundo. P’esey nos por y kier bisa na cada persona cu ta lesa e mensahe aki, Dios ta stima bo, y ta ofrece bo Bida Eterno dor di kere den Su unico Yiu, kende a carga nos picanan den Su curpa ariba e crus.
Nos por comprende anto, cu ta nos picanan a causa e morto di nos Señor. Pero E no a keda den graf, morto no a triunfa ariba djE. Pasobra E nunca a comete un pica, y ni un mintira a wordo haya den Su boca. Awor Señor nos Dios y Tata Celestial sperando cu pasenshi pa cada persona na tur parti por repenti y kere e Bon Noticia di pordon di tur nos picanan, y Bida eterno pa medio nos fe personal den e Yiu di Dios, Kende a stima nos y a entrega Su mes pa nos. No sigui rechasa y resisti contra e amor di Dios den Cristo. Pasobra ta awe y awor ta e Dia di Salbacion. Di mañan nos no sabi nada.
Sunday, October 16, 2011
FOTONAN SACA NA BONAIRE
Dia 16 di November, ta e fecha cu Dr. Haime a pone pa opera mi heup banda robes; mi tin un anja di dolor y dificultad den camnamento. Tur dos heup mester wordo reemplasa y mi tin simannan largo mi dilanti pa ehersita, si Dios Su boluntad ta pa mi pasa dor di esaki. Aki ya mi ta ehersitando nan den un zwempul na Bonaire. Y hunto nos ta wak un bunita regenbog - un promesa di Dios den e cielonan! Ki balor hende su salud ta - e ta baloroso manera ora ma TIN COS MAS BALOROSO AINDA -- lesa y lo bo haya sa kico ta:
MAS BALOR CU ORO Ta parce cu den e ultimo dianan aki, e balor di oro ta aumentando. Y personanan cu vision pa e sorto di cosnan aki, ta ofrece bon preis pa articulonan di oro, cu ken por tin, por haya pa nan. Realmente oro semper tabatin balor, y mas tanto ta e riconan tabata montana oro pa nan mes, pa despues cu nan muri, nan laga pa otronan cu kisas no a traha p’e.
Pero awe mediante e mensahe breve aki, nos lo trece padilanti e loke tin mucho mas balor cu oro, na cada persona den e Islanan aki. Y Esun cu ta ofrece esaki na nos, ta e Todopoderoso Kende a Crea e Universo, cu ta inclui mundo cu tur loke tin den dje.
Nos ta encurasha cada persona cu lesa e mensahe aki, pa bo lesa e prome carta scirbi door di e Apostel Pedro cual ta solamente 5 capitulo yen di bendicionnan spiritual cualnan ta ofreci na cada uno di nos di puro gracia. Den Capitulo uno y cuminsando cu e versiculo diestres, e ta bisa lo siguiente na e personanan cu a kere e Evangelio den e diferente lugarnan unda nan a wordo plama. “P’esey, prepara boso mente pa accion; controla boso mes, y pone boso speransa completo ariba e gracia cu lo ta duna na boso ora JesuCristo ta revela. Como yiunan obedecido, no conforma na e mal deseonan cu boso tabatin, tempo cu boso tabata biba den ignorancia. Ma mescos cu Esun Kende a yama boso ta santo, asina sea santo den tur loke boso haci. Pasobra ta scirbi: Sea santo, pasobra Ami ta Santo.” Anto e ta sigui bisando: “Pasobra boso sabi cu no ta cu cosnan cu por daña manera plata y oro cu boso a wordo redimi for di boso manera bano di biba cu boso a ereda di boso antepasadonan; ma cu e sanger precioso di Cristo, manera un Lamchi sin mancha y sin defecto. E tabata scogi prome cu e creacion di mundo, pero tabata revela den e temponan aki pa boso motibo. Ta pa medio di djE boso a kere den Dios, Kende a lant’E for di e mortonan, y a glorifik’E, y asina boso fe y speransa ta den Dios”. Lesa 1 Pedro 1:13-25. Y si bo no por, pidi un otro persona lesa e Scritura aki pa bo.
Pone bon atencion na unda e ta bisa nos, cu nos fe ta mas precioso cu oro! E fe menciona aki ta fe personal y idividual den Cristo nos Señor. Y e ta bisa hopi cla, cu ta nos fe den Cristo ta wordo poni na prueba. P’esey manera e ta bisa nos na otro lugar: Examina boso mes si boso ta den e fe. Lesa 2 Corintionan 13:5.
Esaki Amigonan, stima di nos Tata Celestial, ta e fe cu su balor ta mas cu oro.
Tuesday, September 13, 2011
E IGLESIA
Aruba tin lugarnan masha bunita y diferente! Aki nos ta maraviya e formacion di e piedranan aki banda di Alto Vista.
Den e Buki di Mateo 16: 13-20, nos por lesa lo siguiente: Ora Hesus a bin den e distrito di Cesarea di Felípo, El a puntra Su disípelnan bisando: “Ta ken e hendenan ta bisa ku e Yiu di Hende ta?” I nan a kontestá: “Algun ta bisa Huan Boutista; otronan, Elias, i otronan Heremías, òf un di e profétanan.” El a bisa nan: “Ma ta ken boso ta bisa ku Ami ta?”
Simon Pedro a kontestá i a bisa: “Abo ta e Kristo, Yiu di e Dios bibu!” I Hesus a kontestá i a bis’e: “Bendishoná bo ta, Simon, yiu di Jonas, pasobra no ta karni i sanger a revelá esaki na bo, sino Mi Tata ku ta den shelu. I tambe Mi ta bisa bo, ku abo ta Pedro, i ariba e baranka aki lo Mi traha Mi Iglesia, i e portanan di fièrno (Hades) lo no triunfá ariba dje. Lo Mi duna bo e yabinan di e reino di shelu, i tur loke bo mara ariba tera, lo ta mará den shelu, i tur loke bo lòs ariba tera lo ta gelòs den shelu. E ora ei, El a prohibí e disípelnan pa nan no bisa ningun hende ku E ta e Kristo.” (Beibel Santo)
Amigonan stimá pa Señor Su mes, e porshon di Skritura aki no ta pa e tres islanan aki solamente, ma nan a wòrdu skirbí pa tur hende di tur nashon sin eksepshon di rasa òf kolor. Pone atenshon ku Señor Hesus no a bisa: “Mi Iglesianan, sino: “Mi Iglesia”. I esei ta bisa nos bon kla ku ta un Iglesia solamente tin, I su miembronan ta plamá den henter mundu, inkluiendo den e tres islanan aki di abla Papiamentu. Lástima ku e porshon aki di Skritura a wòrdu mal interpretá I a kousa hopi divishon den mundu te ariba e dia di awe. Pa e motibo ei nos no ta bai deskutí tokante religionnan i ni tampoko tokante Iglesianan den e mensahe kòrto aki. Manera ya nos a menshoná Señor Hesus no a menshoná Mi Iglesianan, sino Mi Iglesia ku ta uno. Y e kabes di e Iglesia aki no ta ni Pedro, ni Pablo, ni Huan, sino JesuKristo, e Yiu di Dios Su mes.
E Apòstel Pablo ta bisa nos lo siguiente: “Segun e grasia di Dios ku a wòrdu duna na mi, mi a pone e fundeshi manera un arkitekto sabí, i un otro ta trahando ariba dje.Ma laga kada hende tene kuidou kon e ta traha ariba dje. Pasobra ningun hende no por pone otro fundeshi ku esun ku ta poní kaba, kual ta JesuKristo”, etc. Lesa 1 Cor. 3:10-23 (Por fabor, les’e)
Meskos ku Kristo ta e fundeshi di e Iglesia, E ta tambe e kabes di e Iglesia. Den e karta skirbí na e Efesionan: “Sea sumiso na boso esposo, manera na Señor. Pasobra e esposo ta kabes di e esposa, meskos ku Kristo ta e kabes di e Iglesia. E mes siendo Salbador di e Kurpa”. Efesionan 5:22,23. Lesa tambe Kolesensenan 1:12-20. Pa fabor lesa esaki tambe sin falta.
Nos ta konkluí ku un spiertamentu solemne na kada uno ku tuma tempo pa lesa e mensahe kòrto aki: For di kuminsamentu kaba nos a menshoná ku Kristo ta e Kabes di e Iglesia, i no di e Iglesianan. Ta berdat ku Iglesianan ta menshoná den e Buki di Rebelashon. Pero nos mester komprendé ku aki nos tin di hasi ku rumannan den Kristo ku ta reuní huntu den e diferente lugarnan ku ta menshoná. Ma e spiertamento solemne ku mi ta duna na tur e kongregashonnan di Aruba, Bonaire i Curaçao ta esaki: E ta peligrósamente posibel pa un persona ta miembro den un òf otro kongregashon ku ta wòrdu yamá Iglesia, ma sinembargo no ta un miembro den “E Iglesia”. Si bo tin observashon, anto papia ku bo pastor òf un ruman di konfiansa, òf bo por skirbi nos na e direkshon aki: cjwmitesoro@gmail.com
Thursday, September 1, 2011
E foto aki a wordo saca dilanti e cas di mi sobrino Wayne, y su esposa Bonnie, cu ta biba na Canada. El a haci mi corda awe di e Scritura na Salmo 42, unda e Salmista David tabatin sedu pa Dios, y el a scirbi lo siguiente: "Manera e bina ta anhela pa e riunan di awa, asina mi alma ta anhela pa Bo, O Dios. My alma tin sedu pa Dios, pa e Dios bibo."
CUA TA E FE CU TA SALBA?Beibel ta bisa nos hopi cla, cu sin fe ta imposibel pa hende agrada Dios, pasobra kende cu bini serca djE, mester kere cu E ta exsisti y cu E ta recompensa esunnan cu seriamente ta busk’E. (Hebreonan 11:6)
Awe cu nos ta scirbi esaki, nos tin Beibel habri nos dilanti cu ta splica nos tur loke tin di haci cu fe. For di hopi añanan pasa mi a tende menciona e palabra ey cu yama “FE”. Pero ta te na e edad di binti y tres aña, mi a tende pa prome bes di e fe cu ta segun Scritura Santo. Berdad; nos tabata resa e Credo cu ta bisa: “Mi ta kere den Dios Tata Todopoderoso y den Su Yiu nos Señor” etc., etc. Pero pa e mayoria di nos cu ta hasi esey, e ta solamente un repeticion di palabranan religioso cualnan nos ta repeti bes tras bes cu nos boca mientras cu nos curason ta leu di Dios.
Pues, mi no ta bisa cu e palabranan “mi ta kere den Dios e Tata” ta robes, ma e problema ta, ora cu nos ta bisa esey cu nos boca solamente, mientras cu nos curason ta leu di Dios.
Laga nos mira loke Scritura ta bisa na tur hende di mundo. Y ta claro cu esey ta inclui e tres islanan aki, mescos cu e resto di humanidad.
Den e carta cu e Apostel Pablo a scirbi na e keredornan cu tabata biba na Roma, el a bisa lo siguiente: “Kico nos lo conclui anto? Ya nos a culpa Judiunan y Gentilnan mescos, cu tur ta bou di pica. Manera ta scirbi: No tin ni un husto, ni sikiera uno; no tin ni uno cu ta comprende, ni uno cu ta busca Dios. Tur a desvia, hunto nan a bira inutil; no tin ni uno cu ta hasi bon, ni sikiera uno. Nan garganta ta grafnan habri; nan lenga ta practica mintira. Veneno di colebra ta ariba nan lipnan. Nan boca ta yen di maldicion y amargura. Nan pia ta lihe pa drama sanger; ruina y miseria ta marca nan pasonan, y e camina di pas nan no conoce. No tin temor di Dios dilanti nan wowonan. Awor nos sabi cu tur loke e ley ta bisa, e ta bisa na esunnan cu ta bou di e ley, asina cu tur boca por wordo cera, y henter mundo conta como culpable pa cu Dios. (Mira Romanonan 3:9-20).
Amigonan di tur edad, kisas algun por puntra siendo cu wardamento di Ley no ta scapa ningun persona di e castigo eterno; pakico anto e Ley a wordo duna?
Mi ta encurasha tur alma precioso cu ta lesa e mensahe aki pa lesa e carta scirbi na e Romanonan, y e carta na e Galationan, y esun scirbi na e Hebreonan. Den e Scrituranan ey, nos por siña masha hopi e pakico di e Ley, e proposito di e Ley, y e cumplimento di e Ley. Segun e Scrituranan ey, e Ley ariba su mes ta santo y husto y bon. Ademas e Ley a wordo duna pa motibo di faltamento of transgreshon, pero no pa duna bida. (Galationan 3:19)
E pregunta awor por ta: Ta cua ta e fe anto cu ta salba? E contesta cla y sigur di Scritura ta: e fe cu ta salba nos, ta e fe cu ta bini via tendemento di e Palabra di Dios. Den e carta scirbi na e Romanonan, nos ta lesa lo siguiente: “E palabra ta cerca di bo; e ta den bo boca y den bo curason, esey ta e palabra di fe cu nos ta proclamando. Cu si bo confesa cu bo boca Jesus ta Señor, y kere den bo curason cu Dios a lant’E for di morto, bo lo ta salba. Pasobra e ta cu bo curason cu bo ta kere y ta hustifica, y e ta cu bo boca cu bo ta confesa y ta salba. Manera Scritura ta bisa: Tur cu confia den djE, nunca lo wordo poni na berguensa. Pasobra no tin diferencia meimei Judiu y Gentilnan, e mes Señor ta Señor di tur, y ta bendiciona ricamente tur cu invoca of yama na nE. Pasobra tur cu yama na e Nomber di Señor, lo ta salba.
Esakinan, Amigonan Stima di Dios Su mes, ta e contesta na e pregunta: Cua ta e fe cu ta salba?
Wednesday, August 3, 2011
Nos biaha pa Boneiro
Esaki ta un foto di Bicento y ami banda di un "swimming pool" pega cu nos camber: sali for di e porta di camber strait pa e pool! Nos tabata keda tres dia cerca nos amigonan Alan y Jane (Townsend) Gross - Americanonan cu ta ya ta biba na Bonaire pa hopi anjanan mes!
UN MEDIADOR
Rumannan y amigonan stima, pa nos Tata Celestial Su mes, e berdadnan menciona aki pa e Apostel Pablo, guia pa e Spirito Santo ta keda mescos te awe. Mescos cu tin solamente un Dios y Tata, mescos tin solamente un Mediador meimei hende y Dios. Tuma tempo pa lesa e siguiente Scrituranan aki: Juan 17:3 y Rom. 3:29,30 y 1 Cor. 8:4-6, Efe. 4:4-6 y 1 Tes. 1:1-10.) Lesa eseynan relaciona tocante e doctrina den Beibel tocante un Dios solamente. Y mes importante cu e doctrina segun Scritura Santo tocante Dios e Tata ta; mes importante e doctrina di un Mediador meimei hende y Dios ta.
Mescos cu no ta existi un otro Dios, mescos no ta existi un otro Mediador mei mei hende y e unico Dios. O cu Señor lo bendiciona e tres islanan aki pa nos comprende y obedece e Evangelio di Dios y di Cristo di henter nos curason. Nos mester repenti, cada uno di nos, y pone nos fe den Esun cu e Tata a manda den mundo pa busca y salba pa nos por wordo libra , rescata, salba for di nos picanan. Ta imposibel pa nos describe of splica e preis cu a wordo paga pa nos tur. Ta simplemente imposibel pa nos comprende con nos Señor Jesus a carga e picanan di henter humanidad den Su curpa ariba e crus; pa nos libra di picanan por biba awor pa husticia. Pasobra ta pa medio di Su heridanan nos a wordo cura. Siendo cu Scritura ta masha cla mes tocante e berdad cu Cristo ta e Unico Mediador meimei nos y e Tata; con por ta posibel cu den e tres islanan aki tin asina tanto otro mediadornan den cualnan nos ta confia?
For di chikito ami mescos cu otronan a confia den otro mediadornan. Antes mas cu awo, ora cu un baby ta nace den e islanan aki, nos mayornan tabata scohe nomber di un of otro persona cu nan ta considera como un Santo, pa sea manera un mediador pa e baby recien naci. Pa e motibo ey, principlamente tabatin masha hopi hende cu e nomber di Maria, y Filomena, y Jose, etc., etc., den e islanan aki. Cu tur respet pa cualke di e personanan aki, ma e berdad ta, cu ta UN MEDIADOR so tin meimei hende y Dios. E nomber di e Mediador ey ta: JESUS, e Yiu di Dios. Tur otro nomber cu a bini den e mundo aki desde Adam te na e ultimo persona cu lo nace, tin mester di e Jesus aki, Kende a muri y resucita pa cada uno di nos.
Si bo cu ta lesando e mensahe corto aki, te ainda ta confiando den un otro mediador, anto repenti awe y acepta cu henter bo curason Señor Jesus, como bo unico y suficiente Salbador. Pasobra no tin otro nomber duna na hende pa medio di cual nos por wordo salba.
Tuesday, July 5, 2011
E DIA DI HUICIO - continua
E mucha cu ta piscando ta un RATZLAFF di e di 5 GENERACION - continuando cu e tradicion cu ta yama: "Ratzlaff Fishing!!"
Practicamente tur dia nos por lesa den medionan di comunicacion, di un of otro persona cu a fayese of sea cu a muri. Segun Scritura Santo cu ta e Palabra di Dios, tur e almanan aki lo resucita na e final di historia humano, pa nan wordo huzga pa Esun sinta ariba e gran trono blanco cu ta scirbi den e Buki di Rebelacion 20:11-14.
Aki nos ta lesa cu e bukinan a wordo habri, y esey ta indica cu tabatin bukinan. Y e no ta bisa cuanto, pero simplemente e bukinan. Anto e ta sigui bisando: Un otro buki a wordo habri cual ta e Buki di bida. Aki nos tin di haci cu un buki solamente, y e ta wordo yama claramente: “E buki di Bida”. Y den Rebelacion 13:8, y 21:27, e ta wordo yama, “E buki di bida di e Lamchi.” Aki e Lamchi ta nos Señor y Salbador JesuCristo, Kende a carga e picanan di nos tur den Su curpa ariba e crus, pa nos libra di picanan por biba pa husticia. Pasobra ta pa medio di Su heridanan (nos) a wordo cura. Pasobra (nos) tabata manera carne cu ta dual, pero awor (nos) a bolbe na e Wardador y Cuidador di (nos) almanan. Lesa 1 Pedro 2:21-25. Algun hende por tin e pregunta: “Pakico nos Señor ta wordo yama “E Lamchi”? E contesta ta masha cla den Scritura cuminsando for di e Buki di Genesis capitulo cuater. Aki nos ta lesa cu Abel a ofrece un ofrenda na Dios for di e prome naci di su rebaño of tao di bestia chikito. Mientras cu Cain a trece algun frutanan di e tera como ofrenda na e Señor. Anto Señor a aprecia e ofrenda di Abel, pero Señor no a acepta Cain y su ofrenda. Lesa tocante esaki den e Buki di Rebelacion captiulo cuater.
Mas despues cu hende a multiplica despues di e deluvio, e Ley a drenta den e tempo di Moises. Y tambe e ley di sacrificionan pa pica cu tur su reglanan, etc., etc. Pa un bon comprendemento di e tema aki tocante Cristo como e Lamchi di Dios cu ta kita pica di mundo, lesa sin falta e Buki di Hebreonan. Den e buki ey, nos por mira claramente cu e sacrificio di nos Señor JesuCristo, Kende a muri ariba un crus, ta e unico sacrificio acepta pa Dios e Tata pa pordon di picanan di cada persona cu repenti di su picanan, y acepta Señor Jesus personalmente como su Salbador y Señor.
Scritura ta hopi cla tocante e doctrina aki di pordon y bida eterno. Manera e Apostel Pedro ta bisa na e lidernan religioso den Echunan 4:12: “No tin salbacion den ningun otro, pasobra no tin otro nomber bou di cielo duna na hende pa medio di cual nos mester ta salba.” P’esey amigonan di tur edad di henter Antiyas. Sea sigur y masha sigur cu separa di fe personal den Cristo pa pordon di tur nos picanan y bida eterno, no ta existi den nada otro, y den ningún otro. Lesa 2 Pedro 3:8,9.
Saturday, June 25, 2011
Den Ken y kico bo FE ta ankra?
E DIA DI HUICIO
Segun Scritura Santo, na final di e sistema den cual nos ta bibando actualmente ya pa miles di añanan, lo tin un dia di huicio, of sea, un dia di huzgamento. Y esey lo ta asina leu cu nos por comprende, pa tur ser humano cu a biba ariba e planeta aki, desde Adam te na e ultimo persona cu lo nace.
E Buki di Rebelacion, Capitulo binti, tin un descripcion hopi cla tocante e dia ey. Ey nos por lesa lo siguiente: ( y laga nos sea sigur cu e tempo ey lo yega) Y esaki ta loke e Apostel Juan a scirbi di loke Señor Dios a revela na n’e, e futuro y e final di historia humano ariba e mundo actual: “Y mi a mira un gran trono blanco, y Esun cu tabata ariba dje, pa Kende Su presencia tera y cielo a hui, y no tabatin lugar pa nan. Y mi a mira e mortonan, grandi y chikito, para dilanti di e trono, e bukinan a wordo habri. Un otro buki a wordo habri, cual ta e buki di bida. E mortonan a wordo huzga di acuerdo cu loke nan a haci, manera tabata scirbi den e bukinan. E laman a entrega e mortonan cu tabata den dje, y morto y hades a entrega e mortonan cu tabata den nan, y cada persona tabata huzga di acuerdo cu loke el a haci. Anto morto y hades a wordo tira den e tanki di candela. E lago di candela ta e di dos morto. Y si un hende su nomber no a wordo haya scirbi den e buki di bida, e tabata tira den e tanki di candela.” (Rebelacion 20:11-15).
Claramente amigo y amiganan di tur edad, e cosnan aki a wordo scirbi pa cada uno di nos, sea homber of mohe fo’i tur nacion sin excepcion. Y e proposito pa cual Señor a rebela e berdadnan aki pa nos, ta pa nos repenti y kere e Evangelio di nos Señor y Salbador JesuCristo. Si nos haci menos caso, of sea nos ignora e spiertamento sagrado aki, ta nifica cu nos ta bira lomba pa tur e bendicionnan spiritual di cielo cu lo ta pa tur eternidad; pa nos enfrenta y sigui biba un bida cu nunca a, y no por duna berdadero felicidad. Bashi nos a bini den mundo, y bashi nos lo bai den graf.
Pero pa esunnan cu tende y obedece e Evangelio bendiciona di Dios, nos ta lesa den e Palabra di Dios lo siguiente: “Loke cu wowo no a mira, ni orea a tende, ni a drenta curason di hende, ta loke Dios a prepara pa esunnan c u ta stim’E. Pero na nos, (cu ta kere) Dios a revela nan pa medio di Su Spirito. Pasobra e Spirito ta envestiga tur cos, asta e profundidadnan di Dios.” (Lesa 1 Corintionan 2:6-16 sin falta)
Sunday, June 12, 2011
NEGLIGENCIA
Un di e plasernan grandi cu nos tin ta di subi nos auto y keiro den e espacionan rond di nos bunita isla Aruba y explora, esdici, mira loke ainda nos no a mira, y admira e grandesa di Dios, E Tata Eterno Kende a crea e mundo, door di Senjor JesuCristo Su Yiu. (Hebreonan 1:1-3)
Bicento ta gusta cana wak p'aki y p'aya y "peep" den e buraconan cu naturalesa y creacion a forma den e barancanan! " Tene Cuidou! Por tin un Boa di Aruba ta scondi den un di e buraconan ey!"
AWOR, pa loke Palabra di Dios ta bisa tocante: NEGLIGENCIA
Nos tabatin algun mensahe na unda nos a enfatisa e doctrina di fe. Y nos por sigui hopi mas tocante e doctrina ey, pasobra tur otro siñansa fundamental ta mara na e fe. Separa di fe den nos Señor y Salbador JesuCristo, ta impusibel pa nos agrada Dios. P’esey awe nos lo papia tocante negligencia.
Den Hebreonan 2:1-3, nos por lesa lo siguiente: “P’esey nos mester paga mas atencion cuidadoso na e loke nos a tende pa nos no drief y pasa bai. Pasobra si e mensahe papia door di Angelnan a keda firme, y tur violacion y desobediencia a ricibi su castigo husto; con nos lo scapa si nos neglisha (of ignora) un salbacion asina grandi?”
Amigonan stima pa nos Tata Celestial, y pa JesuCristo Kende a duna Su mes boluntariamente pa libra nos di picanan mediante Su morto ariba un crus. Ta na nos cu ta na bida awe e spiertamento serio ey ta dirigi.
Masha hopi hende aki den Antiyas y Aruba, a tende e Evangelio bes tras bes. Corda bon cu e palabra “Evangelio”, ta nifica Bon Nobo, of Bon Noticia. Y e bon noticia ta, cu nos por ricibi pordon di tur pica, si nos repenti y acepta e Yiu di Dios como nos único Salbador. Awor: Kico negligencia of ignora ke men? Realmente tur dia nos por experimenta e nificacion di e palabranan ey. Na e momento aki mes cu mi ta scirbiendo e mensahe aki, mi esposa ta ocupa den cushina cu hasimento di cuminda. Anto e ta cende e stove y ta pone un wea cu sea pisca of carni of algo otro. Pero kico lo pasa si e bai hasi otro trabao y neglisha e wea cu ta riba candela? Wel, nos tur por tin un idea di kico lo pasa despues di un poco tempo. E cuminda lo bira carbon den e wea, etc., etc. Ma esey ta algo cu pronto por wordo regla door di cumpra otro wea y otro alimento.
PERO, relaciona cu e Evangelio bendiciona di nos Señor, nos ta lesa lo siguiente den Scritura Santo: “Con nos lo scapa si nos neglisha un salbacion asina grandi?” E mensahe y e spiertamento cu nos ta ricibi den e declaración ey ta: “cu no tin scapatorio.” Durante e corto tempo cu mi a biba, mi a tende tocante otro oportunidad despues di morto. Asta nos a wordo siña cu tin un lugar purgatorio, na unda un persona cu muri cu picanan sin confesa, e lo tin cu pasa un tempo den e candela di purgatorio te ora cu el a wordo purifica di tur su picanan. E siñansa ey no ta existi den Beibel, y ademas e ta contradici e Evangelio di gracia di Dios. E siñansa cla y persistente den e Palabra di Dios ta: Cu cualke persona cu tende e mensahe di pordon y bida eterno cu ta solamente den nos Señor y Salbador JesuCristo. Y esun cu tende siendo convenci dor di e Spirito Santo di Dios. Y e persona aki, ken cu e por ta, lo admiti cu e ta un pecador perdi.
Anto e ta repenti di su picanan, y e ta pone su fe absoluto y completo den nos Señor Jesus, e persona ey ta ricibi pordon di tur su picanan, y e lo cuminsa den un bida nobo. Beibel ta yama e transformacion ey: Regeneracion, of Nace di Nobo. Sea cu bo ta un persona di basta edad, of un hoben, of un mucha na e edat di comprendemento, etc. Den tur caso for di e momento ey, bo ta un creación nobo. Y no ta importa con educa un persona por ta; sinembargo e ta manera un baby spiritual, y tin mester di e lechi spiritual pa e por crece y bira un adulto spiritualmente segun Scritura. (Lesa Efesionan 4:1-16 y tambe 1 Corintionan 12:12-31).
Awor un spiertamento di amor den Cristo. Y e ta bai tocante nos mensahe pa awe cu ta cuminsa cu e palabra negligencia. Masha hopi almanan precioso aki na Aruba y Antiyas, y rond mundo ta permiti pa e peliger grandi aki vence ariba nan. Y ta esaki: Hopi hende di tur edad, ora cu e tende e mensahe di Evangelio lo bisa den nan mes, of na un y otro: BERDAD, esey ta un bon mensahe cu bunita palabranan, etc., pero kico ta pasa? Nada; e persona ta sigui hiba e mes un bida sea religioso of no religioso. Ma e no ta obedece Dios mediante di repentimento y fe den nos Señor y Salbador JesuCristo. Pues, e ora ta e mes un sentencia aki ta keda, esta: “CON NOS LO SCAPA SI NOS NEGLISHA UN SALBACION ASINA GRANDI?
Te otro biaha, corda communica cu nos si bo a lesa e mensahe cortico aki. Comparti bo pensamentonan cu nos pa nos un edifica e otro den nos temponan dificil den cual nos ta. {2 Timoteo 3:1-9} Nos email ta: cjwmitesoro@gmail.com of bettyratzlaff@hotmail.com
Monday, May 30, 2011
Bon dia na tur nos amiga/onan riba nos dushi islanan di Aruba, Bonaire y Korsow!! Ta nos deseo cu awe lo ta un dushi dia pa bo den Senjor! Riba foto boso ta mira un dos bistanan na e parti zuit dje isla di Aruba - den loke tabata yama "The Lago Colony" -un lugar cu ta trece hopi memorianan pa esnan di mas edad. Tambe na e entrada na Lago Colony boso ta mira e bunita bista aki di un anker! Esey ta pone nos corda ariba Cristo Jesus - e anker di nos alma den e laman turbulente di bida! Bo ta ancra riba e Roca Fiel? Nos ta sigui awe nos tres mkensahe cortico ariba e topico di Fe:
Den Scritura nos ta wordo spierta masha cla mes tocante Fe. E fe di cual nos ta wordo spierta den Scritura ta, pa nos kere den e Yiu di Dios, esta nos Señor y Salbador JesuCristo.
Asina pronto cu Adam a peca, pica a drenta den mundo. Y na e mes un tempo Señor a duna e promesa di un Salbador Kende lo nace for di mohe. (Genesis 3:15,16). Segun e Scritura ey, ta e simiña di e mohe lo pachura cabes di e colebra (cual ta representa Satan), y no e mohe mes. (Mira Rebelacion 20:1-9).
Cu tur respet y reverencia na e mama di Señor Jesus, esta Maria; nos mester duna e spiertamento aki, esta: Cu den nos Islanan muchu mas hende ta haci oracion y ta depende pa nan salbacion ariba e mama di Jesus na lugar di confia den nos Señor Jesus. Pero esey ta e berdad.
Di acuerdo cu Scritura, ta e personanan cu ta confia den Señor Jesus, ta ricibi pordon di picanan y bida eterno. Ta pa e proposito ey nos Señor a nace di un birgen pa medio di obra di Spirito Santo. E historia relaciona cu Su nacemento por ser lesa den Mateo 1:18-25, y tambe den Lucas capitulo uno y dos. Aki mi kier encurasha tur hende pa bo lesa e Scriturnan ey, y tambe e resto di Scrituranan, tanto ta den Testament Biew como den Testament Nobo. Anto cu yudansa di e Spirito Santo di Dios, nos lo comprende hopi cla cu: “No tin salbacion den NINGUN OTRO, pasobra bou di cielo no tin otro nomber duna na hende, pa medio di cual nos mester wordo salba”. Lesa Echunan 4:8-12 (anto huzga pa bo mes).
Amigonan di tur edad, segun Scritura, Fe ta bini pa medio di tendemento, y tendemento pa medio di e Palabra di Cristo. Otro traduccionnan ta pone asina aki: “Fe ta bini door di tendemento di e mensahe, y e mensahe ta wordo tendí door di e Palabra di Cristo.” (Romanonan 10:17). Di manera anto, si un persona ta anhela pa sabi ta kico e mester haci pa e por tin e fe di salbacion y pordon di picanan; nos mester scucha y obedece na e loke cu e Palabra di Dios ta bisa nos. Y nos por ta sigur cu cerca Dios no tin distinccion di persona, pasobra nos tur a peca, y ta falta e gloria di Dios. Pero door di obedece Dios pa medio di fe den Cristo, nos ta wordo hustifica gratuitamente door di e gracia di Dios, pa medio di e redencion cu ta den Cristo Jesus. (Lesa Romanonan 3:21-30).
Amigonan stima pa nos Señor Dios Su mes; siendo cu E no a spaar ni Su propio Yiu, ma a dun’E pa nos tur. Con anto E lo no duna nos tur cos di gracia cu nE?
E Apostel Pablo, scribiendo na e keredornan na Roma, ta declara na nan lo siguiente: “Tempo cu nos tabata sin forsa ainda, Cristo a muri pa nos net na tempo.” Anto e sigui bisando: “Pa un bon hende kisas un persona lo risca muri p’e. Pero Dios a demonstra Su propio amor pa nos den esaki: mientras cu nos tabata pecadornan ainda, Cristo a muri pa nos.” Lesa pa fabor Romanonan 5:1-11. Lesa e porcion aki cu sinceridad y seriedad, y cu yudansa di Spirito Santo di Dios nos lo comprende y wordo encurasha pa obedece di henter nos curason. Ta e Spirito Santo di Dios, mediante e Palabra di Dios, ta yuda nos den e dia aki di salbacion.
Awor laga nos conclui cu un spiertamento solemne na henter Antiyas di abla Papiamento, y tur otro cu ta residencia aki riba e islanan. Y ta for di e mes carta sciribi na e rumannan cu tabata biba na Roma. Na prome lugar e spiertamento ta bai particularmente na e Judiunan e tempo, ma e berdad tocante e spiertamento ey ta mescos pa nos tambe cu no ta Judiu di nacemento. Aki e Apostel ta declara cu no ta tur e Israelitanan a acepta e bon nobo. Pasobra Isaias ta bisa, “Señor, kende a kere nos mensahe? Asina ta cu fe ta bini for di tendemento di e mensahe, y e mensahe ta wordo tendí pa medio di e Palabra di Cristo.” Anto e Apostel ta puntra e loke por wordo puntra na henter Antiyas y Aruba. “Nan no a tende? Sigur cu si: nan bos, of nan palabranan a bai den henter mundo, te na e finnan di e mundo.” Nos ta scirbi esaki pa henter Antiyas y Aruba por sabi cu e Evangelio a wordo proclama den e Islanan aki pa ya mas cu cincuenta añanan. P’esey ta para scirbi: “Si bo a tende Su bos awe, no haci bo curason duro.” (Lesa Hebreonan 2”1-4 y tambe 2 Corintionan 6:1-2).
Wednesday, May 18, 2011
FE - continua
Y pa e motibo ey, e Apostel ta spierta Timoteo pa e predica e palabra; of manera e por wordo bisa tambe: predica, of proclama e mensahe , of e Evangelio, cu ta nifica pa proclama e noticia, e bon noticia. Sea cla na tempo of for di tempo –pues, proclama e bon nobo na tur tempo. Ademas, coregi, reprende y encurasha cu hopi pacenshi y cu instruccion cuidadoso. Pasobra e tempo lo bini cu hende lo no soporta doctrina sano mas. Ma na lugar di scucha na doctrina sano, nan lo tin un gran numero di siñadornan pa bisa loke nan orea cu ta kishiki kier tende. Y nan lo bira nan oreanan for di e berdad, y bira un banda na mito, of sea na fabula.
Sea sigur, Amigonan stima pa Señor Su mes, cu no ta pornada e Spirito Santo a y ta spierta nos awe tocante di e peliger grandi aki cu lo tin consecuencianan eterno pa esunnan cu sera nan oreanan pa e berdad cu ta den Cristo, pa nan biba den brasa di mentira y di inmundicia. Y peor ora cu un persona no kier ni tende mes tocante di repentimento di pica y fe den nos Señor JesuCristo. Anto e Apostel ta conclui cu e palabranan aki como un encurashamento na cada uno cu su fe ta den Jesus awe, y cu ta boluntario pa sigui den Su stapnan: “Pasobra ami ta cla pa wordo drama manera un ofrenda di bebida, y e tempo a yega pa mi bai. Mi a lucha e bon lucha, mi a termina mi careda, mi a warda e fe. Di awor padilanti e corona di husticia ta reserva pa mi, cual e Señor, e Hues husto lo recompensa mi cu n’e ariba e dia ey – y no ami so, ma tambe na tur cu a anhela pa Su binida (aparición).
Beibel ta spierta y encurasha nos masha serio mes tocante fe den Cristo, y fe den nos bida diario. Ma e fe aki ta esun cu ta bini pa medio di e palabra di Dios den Scritura. Ta pa e proposito ey, Señor a y ta duna donnan na hende. Segun Scritura, Dios a duna e Iglesia donnan spiritual despues di e resureccion y asencion di Señor Jesus. Mira Efesionan 4:1-16. Aki nos por lesa cu despues di Su morto y resureccion, Señor Jesus a duna algun como Apostel, y algun como profeta, y algun como Evangelista, y algun como pastornan y siñadornan. Y esakinan a wordo duna pa prepara e pueblo di Dios pa e trabao di sirbimento, pa e curpa di Cristo wordo edifica, te ora cu nos tur (cu ta kere e Evangelio) por yega na e unidad den e fe, y den e conocmento di e Yiu di Dios, y bira madura te na e medi di plenitud di Cristo. Pasobra no ta e boluntad di nos Tata Celestial, pa nos keda infantenan tira di un banda pa otro door di e olanan, y supla aki y aya dor di tur sorto di biento di doctrina y dor di triki di hende cu ta astuto den mentira pa desvia hende.
Nos lo continua si Señor permiti pa nos biba – B&B Henriquez
Tuesday, May 3, 2011
FE
Nos mensahe pa awe ta bai tocante fe. Scritura y principalmente e Testament Nobo, ta papia cu nos cu hopi énfasis tocante di fe. Den e Testament Bieu nos por haya fe menciona dos bes, mientras cu den e Testament Nobo, fe ta wordo menciona banda di dos shen y cuarenta bes (240).
E mensahe pa awe na prome lugar ta un spiertamento for di Scritura, na nos tur cu ta profesa fe den nos Señor y Salbador JesuCristo. Den prome Timoteo capitulo cuater cuminsando cu versículo uno, nos ta lesa lo siguiente: “E Spirito ta bisa claramente cu den e ultimo dianan of temponan, algún lo cai for di e fe dor di duna atención na spiritonan engañoso y cosnan siña pa demoñonan.” Aki, amigonan, e spiertamento ta dirigi na cada uno di nos cu ta profesa fe den nos Señor y Salbador JesuCristo. Pasobra un hende no por bandona of cai for di algo cu e no tin.
Den prome Timoteo, capitulo seis, cuminsando cu vers 3, nos ta haya e mes un spiertamento cu ta bisa nos lo siguiente: “Si algún ta siña doctrinanan falso, y no ta di acuerdo cu e instruccion sano di nos Señor JesuCristo, y na doctrina cu ta según santidad; e ta orguyoso, y no ta comprende nada; ma e tin un interés cu no ta saludabel tocante preguntanan controversial y argumentonan cu ta resulta den envidia, pleitamento, palabranan di abuso, y sospecho malo. Anto e Apostel ta sigui spierta tocante e pensamento robes, cu un persona cu ta hiba un bida consagra na Dios lo tin ganashi of entrada financiero. Sigui lesa e Capitulo 6 di 1 Timoteo 1-10. Kere of no, rumannan precioso den Cristo; cualke di nos por cai pa e sorto di siñansa ey. Pero e contesta berdadero ta wordo haya den e versnan 6-8, unda cada uno di nos cu ta kere di curason den nos Señor y Salbador Jesus ta inclui. Ey, e ta bisa nos lo siguiente: Ma santidad (esaki ta e persona cu ta bibando tur momento den comunión cu nos Tata Celestial, mediante di fe den Señor Jesus, y e presencia di Spirito Santo continuamente den nos bida. Y realmente, esey ta e parti y un bendicion grandi dia tras dia, y momento tras di momento). Pues aki e Apostel ta bisa nos, cu un bida dedica na Señor compaña cu contentamento ta di gran ganashi. Na Hulandes e ta wordo traduci pa “tevredenheid”, y esey ta e berdadero nificacion aki – y e ta scirbi pa cada uno di nos cu ta den Cristo. Y e ta repiti den vers 8. Nos lo continua cu e mensahe aki, si Señor permiti. Keda pendiente!!
Friday, April 22, 2011
Diabierna Santo
LAGRIMA - continua
Amigonan, e cosnan aki tabata scirbi banda di dos mil anja pasa, bou di guia y inspiracion di e Spirito Santo di Dios. Anto e Apostle Pablo a menciona cu e hendenan aki tin un forma di debocion, pero ta nenga su poder. E pregunta cu nos mester haci na nos mes ta esaki: "Nos tin e sorto di cosnan aki awe, aki na Aruba y Antiyas? E contesta ta masha cla mes den Scritura, pasobra ta cla pa mira cu nos ta bibando den e ultimo dianan di cual Scritura ta papia di dje. Lesa cualke corant y mira con lihe nos ta drief bai for di e berdad.
Pasobra nos Senjor, y e Apostelnan, cu El a autorisa pa participa e bon noticia di pordon y bida etern0 a spierta nos hopi cla tocante e caimento for di fe, y particularmente for di "e fe", cu ta tumando lugar den e islanan aki, y rond mundo. Ora cu Scritura ta papia di "e fe", e ta papia di loke ta unico. Y e fe aki ta inseparabel di e bida y morto y e resureccion di nos Senjor y Salbador, Jesus. Pues, aki nos ta papiando di fe personal di un pecador, den Esun cu a muri den nos lugar y dera, y resucita despues di tres dia. Y e fe aki ta bini via di tendemento di e Evangelio cu yudansa di e Spirito Santo di Dios. P'esey, nos ta wordo spierta den Scritura Santo, pa nos no haci nos curason duro ora cu nos tende e bon nobo cu ta bini di Dios Su mes.
Pasobra, Amigonan, ta den Cristo Dios a haci e posibel pa nos sea reconcilia cu nE. O cu nos lagrimanan por ta lagrima di berdadero repentimento y fe den Senjor Jesus. Y corda bon cu nos dianan ta poco, y morto por bini inespera - esey ta un facto. P'esey no tarda mas.
Friday, April 1, 2011
Negligence & Its Consequences
Good afternoon! It is very warm here in Aruba today. We have had months of rainy and comfortable weather, so the heat is hitting us in a new way! We are continuing our thoughts on the subject of what the Scriptures say about negligence and its consequences.
In the Scriptures we read this very significant verse, "Salvation is found in no one else, for there is no other name under heaven given to men by which we must be saved." (Acts 4:12). This testimony was given by the Apostle Peter to religious Jewish leaders in his time, who had imprisoned them for having proclaimed that in Jesus there was a resurrection for the dead.
Friends of all ages, it is this very same message that we proclaim today, some two thousand years after. In our previous Blog we exhorted our readers about the danger of procrastination or negligence. Without maybe realizing it we think that other things of far greater importance than to obey the Gospel of our Lord Jesus Christ. We do not say NO to those things that seem so very important but are not. Rather we decide to ignore, postpone or neglect the call of God to repentance from sin and faith in Lord Jesus Christ. By doing this we dishonor God, Who loved humankind so much, that He gave His only begotten Son, that whosoever believes in Him should not perish but have eternal life. Are you one of those persons guilty of ignoring His call to repentance and faith in His Son? Are you guilty of dishonoring His love?
In our previous message we also mentioned negligence for such who are already believers. The Scriptures are very clear about the fact that faith comes by hearing the Word of God. This is the question for such who already believe: How can they call on Him on Whom they have not believed? And how can they call on Him of Whom they have not heard? And how can they hear if no one proclaimed the Word to them? And how can they proclaim the Word if they were not sent? As it is written: "How beautiful are the feet of those who bring good news! (If possible read Romans 10:1-21 and in more than one translation).
That is why it so important to each and every one of us who have professed Jesus Christ as Lord and Savior to not neglect to give a good testimony to the world around us, to the ones we rub shoulders with each day at work, on the streets, etc. We need to have a good testimony not only with our words, but also our daily conduct. This is the will of God for each one of us no matter what our gender is.
Think on these things!
Today is the day of salvation!
Today is the day to share the Good News with someone!
Until another Blog…. Remember to send us a note, either on the blog or in an email.
Thursday, March 31, 2011
TARDANSA y Su Consecuensianan – part 2
Den Scritura Santo nos ta lesa lo siguiente: "Y no tin salbacion den ningun otro; pasobra no tin otro nomber bou cielo duna na hende pa medio di cual nos mester wordo salba." Echunan 4:12. E testimonio aki a wordo duna door di e Apostel Pedro na e lidernan religioso Judiu, cu a encarcela nan pa motibo cu nan tabata proclama den Jesus, e resureccion for di morto.
Y amigonan di tur edat, ta e mes mensahe aki nos ta sigui proclama te awe cu ta mas cu dos mil añanan despues. Den nos ultimo mensahe nos a duna e spiertamento for di Scritura tocante e peliger di tardansa door di posponemento. Sin cu nos sabi nos ta considera cu tin asuntonan mucho mas importante pa haci awor, cu di obedece e Evangelio di Dios. Nos no ta bisa no; pero nos ta sigui ignora y neglisha e yamada di Dios pa repentimento di pica y fe den Jesus. Haciendo esey nos ta menos aprecia e amor di Dios, Kende a stima humanidad asina tanto, cu El a duna Su unico Yiu, pa tur cu kere den djE no bai perdi, ma haya bida eterno.
Den nos ultimo mensahe mi a menciona cu e spiertamento contra negligencia ta conta pa esunnan cu ya ta kere di curason tambe. Pasobra manera Scritura ta bisa nos hopi cla, cu fe ta bini via tendemento di e palabra di Dios den e Evangelio. Anto e pregunta ta wordo hasi na nos asina aki: Con anto nan por yama na Esun den cual nan no ta kere? Y con nan por kere den Esun di Kende nan no a tende? Y con nan por tende si un hende no predica na nan? Y con nan lo predica si nan no ta manda? Manera ta para scirbi, "Ki bunita ta e pianan di esunnan cu ta predica e Evangelio di pas, esunnan cu ta trece noticianan alegre di loke ta bon." Lesa Romanonan 10:1-21 (si ta posibel den mas cu un tradicion). P'esey cu cada un di nos cu pa e gracia y misericordia di Dios a kere den nos Señor y Salbador JesuCristo, ta wordo spierta pa nos no neglisha nos parti di ta testimonionan pa Cristo. No solamente cu palabranan, ma tambe cu nos echonan y nos conducta. Y esaki ta Dios Su bon boluntad tanto ta pa e hombernan y e mohenan.
Thursday, March 24, 2011
TARDANSA y su Consecuencia
Amigonan stima pa Dios Su mes, e spiertamento serio y solemne aki ta dirigi na cada uno di nos cu ta lesando e mensahe cortico aki. Pasobra e no ta bisa: Con nan lo scapa", etc., ma e ta bisa: con nos lo scapa..etc. Ademas, e no ta bisa: si nos nenga of si nos rechasa, ma e ta bisa: "si nos neglisha..."
E palabra "ignora" tin varios aplicacion. Pa cuminsa e por nifica cu e persona cu ta tende e mensahe di Evangelio, ta haya cu e ta un bon mensahe, pero pa awe no, laga esey pa un otro dia! Un hoben studiante por bisa den su mes cu repentimento di pica y fe den nos Senjor JesuCristo por bin despues cu mi a haya mi diploma, etc.
Pero kico Scritura ta bisa? Den e buki di 2 Corintionan 6:1,2, nos ta lesa lo siguiente: "Como trahadornan hunto cu Dios, nos ta urgi boso, pa no ricibi e gracia di Dios enbano." Pasobra e ta bisa: "Den Mi tempo favorable Mi a tende bo, y den e dia di salbacion Mi a yuda bo. Ami ta bisa boso, awor ta e tempo di Dios Su fabor. Awor ta e dia di salbacion."
Amigonan y rumannan den Cristo, tanto ta esun cu ya ta kere di curason, como esun cu te na e momento aki no a repenti di pica y kere den Senjor JesuCristo. Awor ta e tempo favorable di Dios. Awor ta e dia dia salbacion!
Den un siguiente BLOG nos lo sigui cu e tema aki. Nos ta combida pa bo comenta riba e Blog aki mes (tin lugar p;e) of scirbi nos via email: bettyvicenteaw@yahoo.com
Tuesday, March 22, 2011
Nos Number di Telefon y Email
Nos telefon ta: 297-744-1111 y nos email ta: bettyvicenteaw@yahoo.com. Nos adres di cas ta Kamay 5, Noord, Aruba, Dutch Caribbean.
Wednesday, February 2, 2011
Un Informacion
Si aina mi por haya remedi pakico mi no por stort e mensahe - nos lo haci e.... sino te ora nos bolbe di Curacao cu poder di Dios. E ta grandi!! E ta misericordioso!!


text:
Wouter de Ruiter, un hoben di 27 aña, conocido activista di partido AVP, conoci den su hendenan como un persona di curason noble, a fayece inesperadamente dialuna anochi.
Causa di su morto tabata un tumor celebral cu a bin descubri despues cu el a wordo declara clinicamente morto.
Segun fuentenan sercano, Wouter lo tabata kehando di dolornan di cabes bastante fuerte pa algun tempo caba. El a yega di acudi na servicio di emergencia di hospital na diferente ocasion pa cu su dolencia, pero nunca a conduci un test y a simplemente recet’e Paracetamol.
Diadomingo anochi, ‘Woutertje’, manera cu su hendenan di mas serca tabata yam’e cariñosamente, a sinti su curpa basta malo y mester a bay servicio di emergencia un bes mas.
Segun informacion, el a yega na tino ainda pero tabata sinti basta debil y di un momento pa otro a drenta den coma.
Algun ora despues, a logra hasi test y a bin descubri cu Wouter tabatin un tumor di un grandura di 27 centimeter den cabes, cual a ocaciona su morto celebral y eventualmente su bida.
Dialuna anochi a drenta e noticia cu Wouter Rufino De Ruiter, a fayece pa 9:10 pm.
E noticia aki a causa un avalancha di reaccion den medionan social, unda cu den su gran mayoria por mira e tristesa y sentimento di impotencia di nos comunidad, vociferando cu e morto di Wouter ta producto di negligencia medico.
Den e reunion cu tabatin den Parlamento tocante e construccion y remodelacion di hospital, tambe a hasi mencion di e caso lamentabel di Wouter.
Den opinion di hopi, e falta di aparatonan medico importante na hospital, ta loke ta causando hopi morto inespera y te hasta innecesario na Aruba.
Nos mas profundo palabra di convivencia pa cu e famianan, amigonan y demas conocir di e fayecido.
Cu Woutertje sosega na pas….


text:
Mariebelle Arends
Mi ta traha na Arco Iris Kleuterschool, desde aña 1999. Desde semper mi sa cu ta un maestra mi kier a bira. Na 1983 ma caba scol na Aruba y e mes aña ey APA a sera su portanan. Asina ma coy rumbo pa Merca y ma bay studia Business Management. Hulanda mi no kier a bay. Na 1996 ma haya e chens pa bolbe bay studia ora cu ma tende oferta di IPA y e biaha aki si tawata pa haci mi soño bira realidad.
Ma disfruta traha hunto cu mi colega Rini Almary Boekhoudt, riba e buki “Niki ta bay scol”. Un di mi hobynan ta saca potret. Ta asina nos a tuma e decicion di traha un buki cu potret.
Un otro hobby dimi ta cushina y traha bolo. Mi ta traha tur sorto di bolo buscando riba YouTube. Ora mi caba di traha cada bolo ami mes ta purba un pida chikito so. Despues mi bisiñanan cu ta mi rumanan y nan casa ta bin cabe pami.
Biaha tambe ta algo cu mi ta disfruta haci. Mi no ta gusta bula, pero mi ta gusta conoce paisnan nobo. Mi di dos nomber ta Serafina den jet. Ya cu nunca ma casa ni haya yiu, mi ta obliga di biaha.
Un otro hobby cu mi tin ta inventa storia pa mucha. Pesey mes mi tin e trabou perfecto. Mi por inventa storia pa cada ocacion cu un super audiencia. Mi kleutersnan!
Mi hobby principal y pasion ta ser maestra. Mi gusta ta cu mucha. Mi no ta un persona di mainta, pero manera mi yega scol y mi wak e sonrisa riba cara di e muchanan mi dia ta drecha. Mi gusta e edad di 4 pa 8 aña. Tur dia uno ta keda asombra cu e muchanan aki. Nan tin hopi fantasia y creatividad. Nan ta manera spons, hopi curioso pa siña y sa tur cos. Esaki ta e edad cu nan ta cariñoso. Esaki ta e motibo cu mi ta disfruta mi trabou. Un dia cu mi a haya un chens, lo mi skirbi un buki di tur e susesonan di mi añanan den kleuter.
Mi ta unico yiu muhe den un famia di 6. Mi a disfruta masha hopi cu mi ruman hombernan. Nan a y ta malcriami un tiki te ainda. Esey ta e mihor parti di ta unico ruman muhe.